Tärkeä oikeudellinen huomautus

|

52009PC0477

Ehdotus neuvoston asetus eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella  /* KOM/2009/0477 lopull. - CNS 2009/0129 */

	[pic] | EUROOPAN YHTEISÖJEN KOMISSIO |Bryssel 16.9.2009KOM(2009) 477 lopullinen2009/0129 (CNS)EhdotusNEUVOSTON ASETUSeräistä kalastusta koskevista säännöksistä GFCM:n (Välimeren yleisen kalastuskomission) sopimusalueellaPERUSTELUTYhteisen kalastuspolitiikan (YKP) tavoitteet ja erityisesti ne, joilla pyritään varmistamaan talouden, ympäristön ja sosiaalisten tekijöiden kannalta kestävät edellytykset elollisten vesiluonnonvarojen hyödyntämiselle varovaisuusperiaatetta ja ekosysteemiin perustuvaa lähestymistapaa soveltaen, ulottuvat myös aluevesien ja yhteisön vesien ulkopuolelle. Euroopan yhteisö sekä Bulgaria, Espanja, Italia, Kreikka, Kypros, Malta, Ranska, Romania ja Slovenia ja ovat sopimuspuolia Välimeren yleisessä kalastuskomissiossa (GFCM), joka on FAO:n peruskirjan XIV artiklalla perustettu alueellinen kalastuksenhoitojärjestö. GFCM voi antaa tieteellisten lausuntojen perusteella suosituksia ja päätöslauselmia, joiden tavoitteena on edistää Välimeren ja Mustanmeren elollisten vesiluonnonvarojen kantojen kehittämistä, säilyttämistä, järkevää hoitoa ja parhainta hyödyntämistä tasoilla, joita pidetään kestävinä ja vähäriskisinä.Koska GFCM:n antamat suositukset sitovat sen sopimuspuolia ja koska yhteisö on tällainen sopimuspuoli, suositukset sitovat sitä, minkä vuoksi ne olisi saatettava osaksi yhteisön lainsäädäntöä, elleivät ne jo kuulu yhteisön lainsäädännön soveltamisalaan.GFCM:n antamia suosituksia on tähän asti saatettu osaksi yhteisön lainsäädäntöä väliaikaisesti, kalastusmahdollisuuksista annettavien vuosittaisten asetusten muodossa[1]. Kyseiset, luonteeltaan pysyvät suositukset edellyttäisivät kuitenkin myös pysyvämpää oikeudellista välinettä, jolla ne saatettaisiin osaksi yhteisön lainsäädäntöä. Sen vuoksi vaikuttaa aiheelliselta saattaa nämä suositukset osaksi lainsäädäntöä yhdellä säädöksellä, johon voidaan lisätä tulevaisuudessa annettavia suosituksia tekemällä siihen muutoksia. Tämä parantaa myös oikeusvarmuutta ja on tärkeä askel kohti lainsäädännön yksinkertaistamista.GFCM:n antamien suositusten sisältö ja velvollisuudet kuuluvat usein kokonaisuudessaan tai osittain aiemmin annetun EU:n lainsäädännön piiriin, minkä vuoksi EU:n lainsäädännön osaksi olisi saatettava vain ne seikat, jotka poikkeavat siitä, samoin kuin mahdolliset raportointivelvollisuudet.Koska GFCM:n suosituksia sovelletaan koko GFCM-sopimusalueella, joka kattaa Välimeren ja Mustanmeren sekä niitä yhdistävät merialueet, kuten 16 päivänä kesäkuuta 1998 tehdyn neuvoston päätöksen 1998/416/EY[2] liitteessä II säädetään, ne olisi yhteisön lainsäädännön selkeyden nimissä saatettava osaksi yhteisön lainsäädäntöä asetuksella, joka on erillinen ainoastaan Välimeren kattavasta asetuksesta (EY) N:o 1967/2006.Autonomian vuoksi GFCM käyttää alueellisista hoitotoimenpiteistä ilmaisua ’kalastusrajoitusalue’. Tämä ilmaisu vastaa asetuksessa (EY) N:o 1967/2006 käytettyä ilmaisua ’kalastuksensuojelualue’.Euroopan komissio ehdottaa tätä asetusta, jolla Välimeren yleisen kalastuskomission vuosikokouksissa annetut suositukset saatetaan osaksi yhteisön lainsäädäntöä.2009/0129 (CNS)EhdotusNEUVOSTON ASETUSeräistä kalastusta koskevista säännöksistä GFCM:n (Välimeren yleisen kalastuskomission) sopimusalueellaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen,ottaa huomioon Euroopan parlamentin lausunnon,sekä katsoo seuraavaa:(1) Sopimus Välimeren yleisen kalastuskomission (GFCM) perustamisesta, jäljempänä ’GFCM-sopimus’, hyväksyttiin Euroopan yhteisön liittymisestä Välimeren yleiseen kalastuskomissioon 16 päivänä kesäkuuta 1998 tehdyllä neuvoston päätöksellä 98/416/EY[3].(2) GFCM-sopimus luo asianmukaiset puitteet monenväliselle yhteistyölle, jonka tavoitteena on edistää Välimeren ja Mustanmeren elollisten vesiluonnonvarojen kantojen kehittämistä, säilyttämistä, järkevää hoitoa ja parhainta hyödyntämistä tasoilla, joita pidetään kestävinä ja joilla kantojen romahtamisen riskin katsotaan olevan vähäinen.(3) Euroopan yhteisö sekä Bulgaria, Espanja, Italia, Kreikka, Kypros, Malta, Ranska, Romania ja Slovenia ovat GFCM:n sopimuspuolia.(4) GFCM:n antamat suositukset sitovat sen sopimuspuolia. Koska yhteisö on GFCM:n sopimuspuoli, kyseiset suositukset sitovat yhteisöä, minkä vuoksi ne olisi saatettava osaksi yhteisön lainsäädäntöä, elleivät ne jo kuulu yhteisön lainsäädännön soveltamisalaan.(5) GFCM antoi vuosikokouksissaan vuosina 2005, 2006, 2007 ja 2008 eräitä GFCM-sopimusalueen kalastuksia koskevia suosituksia ja päätöslauselmia, jotka on saatettu väliaikaisesti osaksi yhteisön lainsäädäntöä kalastusmahdollisuuksista annetuilla vuosittaisilla asetuksilla[4] tai GFCM:n suositusten 2005/1 ja 2005/2 osalta asetuksen (EY) N:o 1967/2006[5] 4 artiklan 3 kohdan ja 24 artiklan säännöksillä.(6) Selkeyden, yksinkertaisuuden ja oikeusvarmuuden vuoksi ja koska luonteeltaan pysyvät suositukset edellyttävät myös pysyvää oikeudellista välinettä, jolla ne voidaan saattaa osaksi yhteisön lainsäädäntöä, on aiheellista saattaa kyseiset suositukset osaksi yhteisön lainsäädäntöä yhdellä säädöksellä, johon voidaan lisätä tulevaisuudessa annettavia suosituksia tekemällä siihen muutoksia.(7) GFCM:n suosituksia sovelletaan koko GFCM-sopimusalueella eli Välimerellä ja Mustallamerellä sekä niitä yhdistävillä merialueilla, kuten 16 päivänä kesäkuuta 1998 tehdyn neuvoston päätöksen 1998/416/EY[6] liitteessä II säädetään. Sen vuoksi ne olisi yhteisön lainsäädännön selkeyden nimissä saatettava osaksi yhteisön lainsäädäntöä yhdellä erillisellä asetuksella eikä asetukseen (EY) N:o 1967/2006, joka kattaa ainoastaan Välimeren, tehtävillä muutoksilla.(8) Eräitä asetuksen (EY) N:o 1967/2006 säännöksiä olisi sovellettava koko GFCM-alueella eikä ainoastaan Välimerellä. Kyseiset säännökset olisi sen vuoksi poistettava asetuksesta (EY) N:o 1967/2006 ja sisällytettävä tähän asetukseen.(9) GFCM:n suosituksissa vahvistetut, alueellisia hoitotoimenpiteitä koskevat ’kalastusrajoitusalueet’ vastaavat vaikutukseltaan asetuksessa (EY) N:o 1967/2006 käytettyjä ’kalastuksensuojelualueita’.(10) Neuvoa-antavan tieteellisen komitean tieteellisen lausunnon perusteella GFCM antoi 23–27 päivänä maaliskuuta 2009 pidetyssä vuosikokouksessaan suosituksen kalastusrajoitusalueen perustamisesta Lioninlahdelle. Suositus sisältyy GFCM:n 11. vuosikokouksesta laadittuun raporttiin (FAO:n raportti nro 890). Kyseinen toimenpide on aiheellista toteuttaa pyyntiponnistuksen hallinnointijärjestelmän avulla.(11) Koska eräiden pyydysten valikoivuutta ei voida Välimeren sekakalastuksessa lisätä rajattomasti, pyyntiponnistuksen valvonnan ja rajoittamisen lisäksi on välttämätöntä rajoittaa pyyntiponnistusta alueilla, joille kerääntyy tärkeiden kantojen täysikasvuisia kaloja, jotta riski lisääntymisen häiriintymisestä olisi vähäinen ja kantojen kestävä hyödyntäminen sen ansiosta mahdollista. Sen vuoksi on suotavaa ensiksi palauttaa alueella harjoitettava, neuvoa-antavan tieteellisen komitean tarkastelema pyyntiponnistus entiselle tasolleen ja olla sallimatta kyseisen tason ylityksiä.(12) Hoitotoimenpiteiden pohjana olevien lausuntojen olisi perustuttava laivastojen kapasiteettia ja toimintaa, hyödynnettävien kalavarojen biologista tilaa ja kalastuksen sosioekonomista tilannetta koskevien merkityksellisten tietojen tutkimuskäyttöön. Nämä tiedot on koottava ja toimitettava hyvissä ajoin GFCM:n apuelinten lausuntojen valmistelua varten.(13) GFCM antoi vuoden 2008 vuosikokouksessaan suosituksen satamavaltion toimenpiteitä koskevaksi alueelliseksi järjestelmäksi, jonka tarkoituksena on torjua laitonta, ilmoittamatonta ja sääntelemätöntä kalastusta (LIS-kalastusta) GFCM-alueella. Vaikka LIS-kalastuksesta annettu yhteisön asetus[7] kattaa yleisesti ottaen kyseisen suosituksen sisällön ja tulee voimaan 1 päivänä tammikuuta 2010, tässä asetuksessa on kuitenkin kyseisen toimenpiteen mukauttamiseksi GFCM-alueen erityispiirteisiin tarpeen viitata tiettyihin seikkoihin, kuten satamatarkastusten taajuus, kattavuus ja niitä koskevat menettelyt.(14) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[8] mukaisesti. Jotta GFCM:n hyväksymät lisätoimenpiteet, jotka tulevat yhteisössä pakollisiksi, voidaan panna täytäntöön GFCM-sopimuksessa vahvistetussa määräajassa, tätä asetusta voidaan muuttaa samaa menettelyä noudattaen säilyttämistä ja valvontaa tai täytäntöönpanoa koskevien suositusten saattamiseksi osaksi yhteisön lainsäädäntöä,ON ANTANUT TÄMÄN ASETUKSEN:I OSASTO YLEISET SÄÄNNÖKSET1 artikla KohdeTässä asetuksessa vahvistetaan säännöt, jotka koskevat Välimeren yleisen kalastuskomission, jäljempänä ’GFCM’, vahvistamien kalastus- ja vesiviljelytuotteita koskevien säilyttämis-, hoito-, hyödyntämis-, seuranta-, markkinointi- ja täytäntöönpanotoimenpiteiden soveltamista yhteisössä.2 artikla Soveltamisala1. Tätä asetusta sovelletaan yhteisön kalastusalusten ja jäsenvaltioiden kansalaisten GFCM-sopimusalueella harjoittamaan kaikenlaiseen kaupalliseen kalastus- ja vesiviljelytoimintaan.Sitä sovelletaan rajoittamatta asetuksen (EY) N:o 1967/2006 soveltamista.2. Poiketen siitä, mitä 1 kohdassa säädetään, tämän asetuksen säännöksiä ei sovelleta kalastustoimintaan, jota harjoitetaan yksinomaan tieteellisiin tutkimustarkoituksiin sen jäsenvaltion luvalla ja alaisuudessa, jonka lipun alla alus purjehtii, jos kyseisestä toiminnasta on annettu ennalta tieto komissiolle ja jäsenvaltioille, joiden vesillä tutkimukset suoritetaan. Jäsenvaltioiden, jotka harjoittavat kalastustoimintaa tieteellisiin tutkimustarkoituksiin, on ilmoitettava kaikki tällaisessa kalastustoiminnassa saadut saaliit komissiolle, niille jäsenvaltioille, joiden vesillä tutkimustoimintaa suoritetaan, ja tieteellis-teknis-taloudelliselle kalastuskomitealle.3 artikla MääritelmätTässä asetuksessa sovelletaan asetuksen (EY) N:o 2371/2002 [9] 3 artiklassa ja asetuksen (EY) N:o 1967/2006 2 artiklassa vahvistettujen määritelmien lisäksi seuraavia määritelmiä:1.  ’GFCM-sopimusalueella’ tarkoitetaan Välimerta, Mustaamerta ja niitä yhdistäviä vesialueita, kuten Euroopan yhteisön liittymisestä Välimeren yleiseen kalastuskomissioon 16 päivänä kesäkuuta 1998 tehdyn neuvoston päätöksen 98/416/EY liitteessä II säädetään;2.  ’pyyntiponnistuksella’ tarkoitetaan kalastusaluksen sekä kilowatteina (kW) että bruttovetoisuutena (GT) ilmoitetun kapasiteetin ja merelläolopäivien tuloa;3.  ’merelläolopäivällä’ tarkoitetaan mitä tahansa kalenteripäivää, jona alus on poissa satamasta, riippumatta siitä, miten pitkän ajan kyseisestä päivästä alus on alueella.II OSASTOTEKNISET TOIMENPITEETI lukuKalastusrajoitusalueetI JAKSOKALASTUSRAJOITUSALUE LIONINLAHDELLA4 artikla Kalastusrajoitusalueen perustaminenPerustetaan itäiselle Lioninlahdelle seuraavat maantieteelliset koordinaatit yhdistävien viivojen rajaama kalastusrajoitusalue:-  42°40'N, 4°20' E-  42°40'N, 5°00' E-  43°00'N, 4°20' E-  43°00'N, 5°00' E.5 artikla PyyntiponnistusVedettäviä verkkopyydyksiä, pohjasiimoja ja pelagisia siimoja sekä pohjaverkkoja käyttävien alusten pyyntiponnistus ei saa 4 artiklassa tarkoitetulla kalastusrajoitusalueella ylittää pohjakalakantojen osalta pyyntiponnistustasoa, jota kukin jäsenvaltio sovelsi kyseisellä alueella vuonna 2008.6 artikla Kirjattu kalastustoimintaJäsenvaltioiden on toimitettava komissiolle viimeistään 30 päivänä syyskuuta 2009 sähköisessä muodossa oleva luettelo lippunsa alla purjehtivista aluksista, joilla vuonna 2008 oli kirjattua kalastustoimintaa 4 artiklassa tarkoitetulla alueella ja liitteessä I määritellyllä GFCM:n maantieteellisellä osa-alueella 7. Luettelossa on mainittava aluksen nimi, sen yhteisön alusrekisterin numero [10], jakso, jonka aikana aluksella oli lupa kalastaa 4 artiklassa tarkoitetulla alueella, ja niiden päivien lukumäärä, jotka kukin alus vietti vuonna 2008 maantieteellisellä osa-alueella 7 ja erityisesti 4 artiklassa tarkoitetulla alueella.7 artikla Kalastamaan oikeutetut alukset1. Edellä olevassa 4 artiklassa tarkoitetulla alueella kalastamaan oikeutetuille aluksille on myönnettävä niiden jäsenvaltiossa erityiskalastuslupa asetuksen (EY) N:o 1627/94[11] mukaisesti.2. Kalastusaluksille, joilla ei ole kirjattua kalastustoimintaa 4 artiklassa tarkoitetulla alueella ennen 31 päivää joulukuuta 2008, ei saa myöntää lupaa aloittaa kalastusta siellä.3. Jäsenvaltioiden on viimeistään 30 päivänä syyskuuta 2009 toimitettava komissiolle 31 päivänä joulukuuta 2008 voimassa ollut kansallinen lainsäädäntö, joka koskeea) kullekin alukselle sallittua päivittäisen kalastustoiminnan enimmäisaikaa;b) niiden päivien viikoittaista enimmäismäärää, jotka alus voi viipyä merellä ja olla poissa satamasta; jac) pakollista määräaikaa, joka on vahvistettu niiden kalastusaluksille rekisteröintisatamasta poistumisen ja sinne palaamisen välille.8 artikla Herkkien luontotyyppien suojeleminenJäsenvaltioiden on varmistettava, että 4 artiklassa tarkoitettua aluetta suojellaan kaikelta muulta ihmisen toiminnalta, joka vaarantaa kyseiselle kutualueelle tunnusomaisten piirteiden säilymisen.9 artikla TiedottaminenJäsenvaltioiden on ennen kunkin vuoden 31 päivää tammikuuta toimitettava komissiolle sähköisessä muodossa oleva raportti 4 artiklassa tarkoitetulla alueella harjoitetusta kalastustoiminnasta.II JAKSOKALASTUSRAJOITUSALUEET HERKKIEN SYVÄNMERENLUONTOTYYPPIEN SUOJELEMISEKSI10 artikla Kalastusrajoitusalueiden perustaminenKalastus pohjaharoja ja pohjatrooleja käyttäen kielletään seuraavilla alueilla:a) Syvänmeren kalastusrajoitusalue ”Lophelia-riutta Capo Santa Maria di Leucan edustalla”, jonka rajoina ovat seuraavat koordinaatit yhdistävät viivat:-  39° 27.72' N, 18° 10.74' E-  39° 27.80' N, 18° 26.68' E-  39° 11.16' N, 18° 32.58' E-  39° 11.16' N, 18° 04.28' E;b) Syvänmeren kalastusrajoitusalue ”kylmää hiilivetyä tihkuvat Niilin delta-alueet”, jonka rajoina ovat seuraavat koordinaatit yhdistävät viivat:-  31° 30.00' N, 33° 10.00' E-  31° 30.00' N, 34° 00.00' E-  32° 00.00' N, 34° 00.00' E-  32° 00.00' N, 33° 10.00' E;c) Syvänmeren kalastusrajoitusalue ”Eratosthenes Seamount”, jonka rajoina ovat seuraavat koordinaatit yhdistävät viivat:-  33° 00.00' N, 32° 00.00' E-  33° 00.00' N, 33° 00.00' E-  34° 00.00' N, 33° 00.00' E-  34° 00.00' N, 32° 00.00' E.11 artikla Herkkien luontotyyppien suojeleminenJäsenvaltioiden on varmistettava herkkien syvänmeren luontotyyppien suojeleminen 10 artiklassa tarkoitetuilla alueilla, ja niiden on erityisesti varmistettava, että nämä alueet suojellaan kaikelta muulta toiminnalta, joka ei ole kalastustoimintaa ja joka vaarantaa kyseisille luontotyypeille tunnusomaisten piirteiden säilymisen.II LUKUKALASTUSKIELTOAJAN VAHVISTAMINEN DOLFIININKALASTUKSESSA, JOSSA KÄYTETÄÄN KALOJEN YHTEENKOKOAMISVÄLINEITÄ12 artikla Kalastuskieltoaika1. Sellainen dolfiinien ( Coryphaena hippurus ) kalastus, jossa käytetään kalojen yhteenkokoamisvälineitä, on kiellettyä kunkin vuoden 1 päivästä tammikuuta 14 päivään elokuuta.2. Poiketen siitä, mitä 1 kohdassa säädetään, jos jäsenvaltio voi osoittaa, että sen lipun alla purjehtivat kalastusalukset eivät huonon sään vuoksi ole voineet käyttää tavanomaisia kalastuspäiviään, tämä jäsenvaltio voi siirtää alustensa yhteenkokoamisvälineitä käyttäen harjoitettavassa kalastuksessa menettämät päivät seuraavan vuoden 31 päivään tammikuuta saakka. Tällöin jäsenvaltioiden on toimitettava ennen vuoden loppua komissiolle hakemus siirrettävien päivien lukumäärästä.3. Edellä olevaa 1 ja 2 kohtaa sovelletaan myös asetuksen (EY) N:o 1967/2006[12] 26 artiklan 1 kohdassa tarkoitetulla hallintovyöhykkeellä.4. Edellä 2 kohdassa tarkoitetun hakemuksen on sisällettävä seuraavat tiedot:4.  kyseisen kalastustoiminnan lopettamista koskevat yksityiskohtaiset tiedot sisältävä raportti, johon sisältyvät hakemusta tukevat aiheelliset säätiedot;5.  aluksen nimi ja sen yhteisön alusrekisterin numero.5. Komissio tekee 2 kohdassa tarkoitettua hakemusta koskevan päätöksen kuuden viikon kuluessa hakemuksen vastaanottopäivästä ja ilmoittaa päätöksestä jäsenvaltiolle kirjallisesti.6. Komissio ilmoittaa GFCM:n pääsihteerille 5 kohdan nojalla tehdyistä päätöksistä. Jäsenvaltioiden on ennen kunkin vuoden 1 päivää marraskuuta lähetettävä komissiolle raportti 2 kohdassa tarkoitetusta, edellisenä vuonna menetettyjen päivien siirrosta.13 artikla ErityiskalastuslupaKalastusaluksilla, jotka saavat osallistua dolfiininkalastukseen, on oltava asetuksen (EY) N:o 1627/94 mukainen erityiskalastuslupa, ja niiden on sisällyttävä asianomaisen jäsenvaltion komissiolle toimittamaan luetteloon, jossa mainitaan aluksen nimi ja sen yhteisön alusrekisterin numero. Sen estämättä, mitä asetuksen (EY) N:o 1627/94 1 artiklan 2 kohdassa säädetään, kokonaispituudeltaan alle 10 metriä pitkiltä aluksilta vaaditaan erityiskalastuslupa.Tätä vaatimusta sovelletaan myös asetuksen (EY) N:o 1967/2006 26 artiklan 1 kohdassa tarkoitettuun hallintovyöhykkeeseen.14 artikla Tietojen keruuJäsenvaltioiden on luotava asianmukainen järjestelmä saaliita ja pyyntiponnistusta koskevien tietojen keräämiseksi ja käsittelemiseksi, sanotun kuitenkaan rajoittamatta neuvoston asetuksen (EY) N:o 199/2008 [13] soveltamista.Jäsenvaltioiden on toimitettava komissiolle joka vuosi viimeistään 15 päivänä tammikuuta lippunsa alla purjehtivien, dolfiininkalastukseen edellisenä vuonna osallistuneiden kalastusalusten lukumäärä sekä niistä purettujen dolfiinisaaliiden kokonaismäärät ja jälleenlaivaukset kaikilla liitteessä I esitetyillä GFCM-sopimusalueen maantieteellisillä osa-alueilla.Komissio toimittaa jäsenvaltioilta saamansa tiedot GFCM:n pääsihteerille.III lukuPyydykset15 artikla Vähimmäissilmäkoko Välimerellä1. Asetuksen (EY) N:o 1967/2006 9 artiklan 3 kohdan 2 alakohdan mukaisesti pohjakalakantoja hyödyntävään troolaustoimintaan Välimerellä käytettävien vinoneliösilmäisten verkkojen tunnustetun kokovalikoivuuden on vastattava vähintään sellaisten neliösilmäisten verkkojen kokovalikoivuutta, joiden silmäkoko on troolinperässä 40 mm.2. Poiketen siitä, mitä asetuksen (EY) N:o 1967/2006 8 artiklan 1 kohdan h alakohdassa ja 9 artiklan 3 kohdan 2 alakohdassa säädetään, jäsenvaltiot voivat 31 päivään toukokuuta 2010 asti sallia lippunsa alla purjehtivien kalastusalusten käyttävän edelleen alle 40 mm:n vinoneliösilmiä troolinperissä, kun pyydetään muita kuin kolmansien maiden kanssa jaettuja kalakantoja eräissä paikallisissa ja kausiluonteisissa pohjatroolikalastuksissa.3. Edellä olevaa 2 kohtaa sovelletaan ainoastaan kalastustoimiin, jotka jäsenvaltiot ovat virallisesti hyväksyneet 1 päivänä tammikuuta 2007 voimassa olevan kansallisen lainsäädännön mukaisesti, eikä se saa tarkoittaa pyyntiponnistuksen suurenemista vuoteen 2006 verrattuna.4. Jäsenvaltioiden on viimeistään 15 päivänä tammikuuta 2010 toimitettava komissiolle yleisesti käytetyllä tiedonsiirtojärjestelmällä seuraavat tiedot sisältävä luettelo 2 kohdan mukaisesti hyväksytyistä aluksista:a) aluksen nimi ja sen yhteisön alusrekisterin numero;b) kunkin aluksen harjoittama yksi tai useampi hyväksytty kalastus kohdekannan tai -kantojen, liitteessä I esitetyn kalastusalueen ja käytetyn pyydyksen silmäkokoon liittyvien teknisten ominaisuuksien mukaisesti eriteltynä;c) sallittu kalastuskausi.5. Komissio toimittaa 4 kohdassa tarkoitetut tiedot GFCM:n pääsihteerille.16 artikla Vähimmäissilmäkoko Mustallamerellä1. Pohjakalakantoja hyödyntävään troolaustoimintaan Mustallamerellä käytettävien verkkojen vähimmäissilmäkoko on 40 mm; havaksia, joiden silmäkoko on alle 40 mm, ei saa käyttää tai pitää aluksella.2. Edellä olevassa 1 kohdassa tarkoitettu verkko on viimeistään 31 päivänä tammikuuta 2012 korvattava neliösilmäisellä verkolla, jonka silmäkoko on troolinperässä 40 mm tai, varustajan asianmukaisesti perustellusta pyynnöstä, vinoneliösilmäisellä verkolla, jonka silmäkoko on 50 mm ja jonka tunnustetun kokovalikoivuuden on vastattava vähintään sellaisten neliösilmäisten verkkojen kokovalikoivuutta, joiden silmäkoko on troolinperässä 40 mm.3. Jäsenvaltioiden, joiden kalastusalukset harjoittavat Mustallamerellä pohjakalakantoja hyödyntävää troolaustoimintaa, on toimitettava komissiolle ensimmäisen kerran viimeistään 1 päivänä lokakuuta 2009 ja sen jälkeen joka kuudes kuukausi sellaisten kalastusalusten luettelo ja prosenttiosuus koko kansallisesta pohjatroolilaivastosta, jotka käyttävät neliösilmäisiä verkkoja, joiden silmäkoko on troolinperässä vähintään 40 mm, tai vinoneliösilmäisiä verkkoja, joiden silmäkoko on vähintään 50 mm.4. Komissio toimittaa 2 kohdassa tarkoitetut tiedot GFCM:n pääsihteerille.17 artikla Pohjaharojen ja troolien käyttöPohjaharojen ja troolien käyttö yli 1 000 metriä syvissä vesissä on kiellettyä.III OSASTOVALVONTATOIMENPITEETI LUKUALUSREKISTERI18 artikla Kalastamaan oikeutettujen alusten rekisteri1. Kunkin jäsenvaltion on toimitettava komissiolle ennen 1 päivää joulukuuta 2009 yleisesti käytetyllä tiedonsiirtojärjestelmällä päivitetty luettelo lippunsa alla purjehtivista tai alueellaan rekisteröidyistä kokonaispituudeltaan yli 15 metrin mittaisista aluksista, joille se antaa luvan kalastaa GFCM-alueella myöntämällä niille kalastusluvan.2. Edellä olevassa 1 kohdassa tarkoitetun luettelon on sisällettävä seuraavat tiedot:a) aluksen yhteisön alusrekisterin numero ja ulkoiset merkinnät neuvoston asetuksen (EY) N:o 26/2004[14] liitteessä I olevan määrittelyn mukaisesti;b) sallittu kalastus- ja/tai jälleenlaivausaika;c) käytetyt pyydykset.3. Komissio lähettää päivitetyn luettelon GFCM:n toimeenpanevalle sihteeristölle ennen 1 päivää tammikuuta 2010, jotta kyseiset alukset voidaan kirjata GFCM:n rekisteriin kokonaispituudeltaan yli 15 metrin mittaisista aluksista, joilla on lupa kalastaa GFCM-sopimusalueella, jäljempänä ’GFCM-rekisteri’.4. Kaikki 1 kohdassa tarkoitettuun luetteloon tehtävät muutokset on annettava tiedoksi komissiolle, jotta komissio voi vähintään 10 työpäivää ennen päivämäärää, jona alus aloittaa kalastuksen GFCM-sopimusalueella, toimittaa kyseiset muutokset GFCM:n toimeenpanevalle sihteeristölle samaa menettelyä noudattaen.5. Kokonaispituudeltaan yli 15 metrin mittaisilta yhteisön kalastusaluksilta, joita ei ole kirjattu 1 kohdassa tarkoitettuun luetteloon, kielletään kaikkien kalalajien tai simpukoiden kalastus, aluksella pitäminen, jälleenlaivaus ja purkaminen GFCM-alueella.6. Jäsenvaltioiden on toteuttava tarvittavat toimenpiteet sen varmistamiseksi, ettäa) ainoastaan niiden lipun alla purjehtivat ja 1 kohdassa tarkoitettuun luetteloon kirjatut alukset, joilla on niiden myöntämä kalastuslupa aluksella, voivat luvassa vahvistetuin edellytyksin harjoittaa kalastusta GFCM-alueella;b) kalastuslupaa ei myönnetä aluksille, jotka ovat harjoittaneet laitonta, ilmoittamatonta ja sääntelemätöntä kalastusta (LIS-kalastusta) GFCM-alueella tai muualla, paitsi jos uudet laivanvarustajat ovat toimittaneet riittävät asiakirjatodisteet siitä, että edelliset varustajat ja toimijat eivät enää ole edunsaajia eikä niillä ole näiden alusten suhteen oikeudellisia tai taloudellisia etuja valvottavanaan, eivätkä kyseiset alukset osallistu laittomaan, ilmoittamattomaan ja sääntelemättömään kalastukseen tai ole muutoin siihen yhteydessä;c) niiden kansallisessa lainsäädännössä kielletään mahdollisuuksien rajoissa niiden lipun alla purjehtivien ja 1 kohdassa mainittuun luetteloon kuuluvien alusten varustajia ja toimijoita osallistumasta tai olemasta muulla tavoin yhteydessä GFCM-rekisteriin kirjaamattomien kalastusalusten GFCM-alueella harjoittamaan kalastukseen;d) niiden kansallisessa lainsäädännössä edellytetään mahdollisuuksien rajoissa, että niiden lipun alla purjehtivien ja 1 kohdassa mainittuun luetteloon kuuluvien alusten varustajilla on lippujäsenvaltion kansalaisuus tai oikeushenkilöllisyys;e) niiden alukset noudattavat kaikkia asiaa koskevia GFCM:n säilyttämis- ja hoitotoimenpiteitä.7. Jäsenvaltioiden on toteutettava tarvittavat toimenpiteet kalojen ja simpukoiden GFCM-alueella tapahtuvan kalastuksen, aluksella pitämisen, jälleenlaivaamisen ja purkamisen kieltämiseksi sellaisilta kokonaispituudeltaan yli 15 metrin mittaisilta aluksilta, joita ei ole kirjattu GFCM-rekisteriin.8. Jäsenvaltioiden on ilmoitettava viipymättä komissiolle kaikki tiedot, joiden perusteella on syytä vakavasti epäillä, että kokonaispituudeltaan yli 15 metrin mittaiset alukset, joita ei ole kirjattu GFCM-rekisteriin, harjoittavat kalojen tai simpukoiden kalastusta tai jälleenlaivausta GFCM-alueella.II LUKUSATAMAVALTION TOIMENPITEET19 artikla SoveltamisalaTätä lukua sovelletaan kolmansien maiden kalastusaluksiin.20 artikla EnnakkoilmoitusPoiketen siitä, mitä asetuksen (EY) N:o 1005/2008 6 artiklan 1 kohdassa [ja asetuksen XX/XXXX (LIS-kalastuksen kieltämistä koskeva täytäntöönpanoasetus) 1 artiklassa] säädetään, ennakkoilmoitus on annettava vähintään 72 tuntia ennen arvioitua satamaantuloaikaa.21 artikla Satamatarkastukset1. Sen estämättä, mitä asetuksen (EY) N:o 1005/2008 9 artiklan 1 kohdassa säädetään, jäsenvaltioiden on tarkastettava nimetyissä satamissaan kunakin vuonna vähintään 15 prosenttia kalastusalusten purku- ja jälleenlaivaustoimista.2. Sen estämättä, mitä asetuksen (EY) N:o 1005/2008 9 artiklan 2 kohdassa säädetään, jäsenvaltioiden satamiin ilman ennakkoilmoitusta saapuvat kalastusalukset on aina tarkastettava.22 artikla TarkastusmenettelySatamatarkastusten on asetuksen (EY) N:o 1005/2008 10 artiklassa säädettyjen vaatimusten lisäksi oltava liitteessä II esitettyjen vaatimusten mukaisia.23 artikla Sataman käytön kieltäminen1. Jäsenvaltiot eivät saa sallia kolmannen maan aluksen käyttävän niiden satamia GFCM-alueelta pyydettyjen kalastustuotteiden purkamiseen, jälleenlaivaukseen tai jalostukseen, ja niiden on kiellettävä sitä käyttämästä satamapalveluja, mukaan lukien muun muassa tankkaus- ja täydennyspalvelut, lukuun ottamatta Yhdistyneiden Kansakuntien merioikeusyleissopimuksen (UNCLOS) 18 artiklassa tarkoitetuissa ylivoimaisen esteen tapauksissa tai hätätapauksissa tarjottavia palveluja, jotka ovat ehdottoman välttämättömiä kyseisten tilanteiden korjaamiseksi, josa) alus ei purjehdi GFCM:n sopimuspuolen lipun alla; taib) alus sisältyy jonkin alueellisen kalastuksenhoitojärjestön laatimaan luetteloon aluksista, jotka ovat harjoittaneet LIS-kalastusta tai tukeneet sitä; taic) aluksella ei ole voimassa olevaa lupaa harjoittaa kalastusta tai kalastukseen liittyvää toimintaa GFCM-alueella.2. Edellä olevaa 1 kohtaa sovelletaan asetuksen (EY) N:o 1005/2008 4 artiklan 2 kohdassa sekä 37 artiklan 5 ja 6 kohdassa säädettyjen, sataman käytön kieltämistä koskevien säännösten lisäksi.3. Jos jäsenvaltio on kieltänyt satamiensa käytön 1 tai 2 kohdan mukaisesti, sen on annettava siitä viipymättä tieto aluksen päällikölle, lippuvaltiolle, komissiolle ja GFCM:n pääsihteerille.4. Kun 1 tai 2 kohdassa tarkoitetut kiellon perusteet eivät enää täyty, jäsenvaltion on peruutettava kieltonsa ja ilmoitettava asiasta 3 kohdan mukaisen tiedonannon saajille.IV OSASTOYHTEISTYÖ, TIEDOTTAMINEN JA RAPORTOINTI24 artikla Yhteistyö ja tiedottaminen1. Komissio ja jäsenvaltiot tekevät yhteistyötä ja vaihtavat tietoja GFCM:n pääsihteerin kanssa erityisestia) pyytämällä tietoja asiaankuuluvista tietokannoista ja toimittamalla tietoa niihin;b) pyytämällä ja tarjoamalla yhteistyöapua tämän asetuksen tehokkaan täytäntöönpanon edistämiseksi.2. Jäsenvaltioiden on varmistettava, että niiden kansalliset kalastustietojärjestelmät mahdollistavat jäsenvaltioiden ja GFCM:n sihteeristön välillä suoran sähköisen tiedonvaihdon III osastossa tarkoitetuista satamavaltion suorittamista tarkastuksista ottaen asianmukaisesti huomioon asiaan liittyvät luottamuksellisuusvaatimukset.3. Jäsenvaltioiden on toteutettava toimenpiteitä jakaakseen tietoja sähköisesti asiaankuuluville kansallisille laitoksille ja koordinoidakseen tällaisten laitosten toimia tämän jakson mukaisten toimenpiteiden täytäntöönpanossa.4. Jäsenvaltioiden on tämän asetuksen soveltamiseksi laadittava yhteystahojen luettelo, joka on toimitettava sähköisessä muodossa viipymättä komissiolle, GFCM:n pääsihteerille ja GFCM:n sopimuspuolille.25 artikla Tilastotaulukoiden toimittaminen1. Jäsenvaltioiden on toimitettava GFCM:n pääsihteerille ennen kunkin vuoden 1 päivää toukokuuta liitteessä III esitetyn GFCM:n tilastotaulukon tehtävien 1.1, 1.2, 1.3, 1.4 ja 1.5 tiedot.2. Tehtävien 1.1, 1.2 ja 1.4 tiedot on toimitettava ensimmäisen kerran ennen 1 päivää helmikuuta 2010.3. Tehtävien 1.3, ja 1.5 tiedot on toimitettava ensimmäisen kerran ennen 1 päivää helmikuuta 2011.4. Jäsenvaltioiden on käytettävä 1 kohdassa tarkoitettujen tietojen toimittamiseen GFCM:n tiedonsyöttöjärjestelmää tai muuta asiaankuuluvaa GFCM:n sihteeristön vahvistamaa tiedontoimitusstandardia ja -yhteyskäytäntöä, joka on saatavilla seuraavasta internet-osoitteesta: http://www.gfcm.org/gfcm/topic/16164.5. Jäsenvaltioiden on ilmoitettava komissiolle tämän artiklan perusteella toimitetuista tiedoista.V OSASTOLOPPUSÄÄNNÖKSET26 artikla TäytäntöönpanoTämän asetuksen säännösten täytäntöönpanon edellyttämät toimenpiteet hyväksytään 27 artiklan 2 kohdassa vahvistettua menettelyä noudattaen.27 artikla Kalastus- ja vesiviljelyalan komitea1. Komissiota avustaa kalastus- ja vesiviljelyalan hallintokomitea.2. Jos tähän kohtaan viitataan, sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi.3. Komitea vahvistaa työjärjestyksensä.28 artiklaMuutoksia koskeva menettelyTämän asetuksen säännöksiä voidaan muuttaa 27 artiklan 2 kohdassa tarkoitettua menettelyä noudattaen yhteisössä pakollisiksi tulevien GFCM:n antamien säilyttämistä tai valvontaa koskevien suositusten taikka aiempiin GFCM:n suosituksiin tehtyjen teknisten mukautusten saattamiseksi osaksi yhteisön lainsäädäntöä.Liitteitä voidaan muuttaa samaa menettelyä noudattaen GFCM:n suositusten saattamiseksi osaksi yhteisön lainsäädäntöä.29 artikla Asetuksen (EY) N:o 1967/2006 muuttaminenMuutetaan asetus (EY) N:o 1967/2006 seuraavasti:a) poistetaan 4 artiklan 3 kohta;b) poistetaan 24 artikla;c) poistetaan 27 artiklan 1 ja 4 kohta.30 artikla Asetuksen (EY) N:o 43/2009 muuttaminenPoistetaan asetuksen (EY) N:o 43/2009 28–31 artikla sekä liitteet VII ja VIII.31 artikla VoimaantuloTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaLIITE IA) GFCM-alueen maantieteellisiä osa-alueita koskeva taulukkoFAO-SUURALUE | FAO:n TILASTOLLISET ALUEET | MAANTIETEELLISET OSA-ALUEET |LÄNTINEN | 1.1 | BALEAARIT | 1 | Pohjoinen Alboráninmeri |2 | Isla de Alborán |3 | Eteläinen Alboráninmeri |4 | Algeria |5 | Baleaarit |6 | Pohjois-Espanja |11.1 | Sardinia (länsi) |1.2 | LIONINLAHTI | 7 | Lioninlahti |1.3 | SARDINIA | 8 | Korsika |9 | Ligurianmeri ja pohjoinen Tyrrhenanmeri |10 | Eteläinen Tyrrhenanmeri |11.2 | Sardinia (itä) |12 | Pohjois-Tunisia |KESKINEN | 2.1 | ADRIANMERI | 17 | Pohjoinen Adrianmeri |18 | Eteläinen Adrianmeri (osa) |2.2 | JOONIANMERI | 13 | Hammametinlahti |14 | Gabesinlahti |15 | Malta |16 | Etelä-Sisilia |18 | Eteläinen Adrianmeri (osa) |19 | Läntinen Joonianmeri |20 | Itäinen Joonianmeri |21 | Eteläinen Joonianmeri |ITÄINEN | 3.1 | EGEANMERI | 22 | Egeanmeri |23 | Kreeta |3.2 | LEVANTINMERI | 24 | Pohjoinen Levantinmeri |25 | Kypros |26 | Eteläinen Levantinmeri |27 | Levantinmeri |MUSTAMERI | 4.1 | MARMARAMERI | 28 | Marmarameri |4.2 | MUSTAMERI | 29 | Mustameri |4.3 | ASOVANMERI | 30 | Asovanmeri |B) GFCM-alueen maantieteellisten osa-alueiden kartta (GFCM, 2009)[pic]( FAO:n tilastolliset alueet (punaisella) – GFCM:n maantieteelliset osa-alueet (mustalla)01 - Pohjoinen Alboráninmeri | 07 - Lioninlahti | 13 - Hammametinlahti | 19 - Läntinen Joonianmeri | 25 - Kypros |02 - Isla de Alborán | 08 - Korsika | 14 - Gabesinlahti | 20 - Itäinen Joonianmeri | 26 - Eteläinen Levantinmeri |03 - Eteläinen Alboráninmeri | 09 - Ligurianmeri ja pohjoinen Tyrrhenanmeri | 15 - Malta | 21 - Eteläinen Joonianmeri | 27 - Levantinmeri |04 - Algeria | 10 - Eteläinen ja keskinen Tyrrhenanmeri | 16 - Etelä-Sisilia | 22 - Egeanmeri | 28 - Marmarameri |05 - Baleaarit | 11.1 - Sardinia (länsi) 11.2 - Sardinia (itä) | 17 - Pohjoinen Adrianmeri | 23 - Kreeta | 29 - Mustameri |06 - Pohjois-Espanja | 12 - Pohjois-Tunisia | 18 - Eteläinen Adrianmeri | 24 - Pohjoinen Levantinmeri | 30 - Asovanmeri |C) GFCM-alueen maantieteellisten osa-alueiden maantieteelliset koordinaatit (GFCM, 2009)13 | Rannikkoviiva 37º N 11º 04’E 37º N 12º E 35º N 13º 30’ E 35º N 11º E | 19 | Rannikkoviiva (Itä-Sisilia mukaan luettuna) 40º 04’ N 18º 29’ E 37º N 15º 18’ E 35º N 15º 18’ E 35º N 19º 10’ E 39º 58’ N 19º 10’ E | 25 | 35º 47’ N 32º E 34º N 32º E 34º N 35º E 35º 47’ N 35º E |14 | Rannikkoviiva 35º N 11º E 35º N 15º 18’ E Tunisian ja Libyan raja | 20 | Rannikkoviiva Albanian ja Kreikan raja 39º 58’ N 19º 10’ E 35º N 19º 10’ E 35º N 23º E 36º 30’ N 23º E | 26 | Rannikkoviiva Libyan ja Egyptin raja 34º N 25º 09’ E 34º N 34º 13’ E Egyptin ja Gazan kaistan raja |15 | 36º 30’ N 13º 30’ E 35º N 13º 30’E 35º N 15º 18’ E 36º 30’ N 15º 18’ E | 21 | Rannikkoviiva Tunisian ja Libyan raja 35º N 15º 18’ E 35º N 23º E 34º N 23º E 34º N 25º 09’ E Libyan ja Egyptin raja | 27 | Rannikkoviiva Egyptin ja Gazan kaistan raja 34º N 34º 13’ E 34º N 35º E 35º 47’ N 35º E Turkin ja Syyrian raja |16 | Rannikkoviiva 38º N 12º 30’ E 38º N 11º E 37º N 12º E 35º N 13º 30’ E 36º 30’ N 13º 30’ E 36º 30’ N 15º 18’ E 37º N 15º 18’ E | 22 | Rannikkoviiva 36º 30’ N 23º E 36º N 23º E 36º N 26º 30’ E 34º N 26º 30’ E 34º N 29º E 36º 43’ N 29º E | 28 |17 | Rannikkoviiva 41º 55’ N 15º 08’ E Kroatian ja Montenegron raja | 23 | 36º N 23º E 36º N 26º 30’ E 34º N 26º 30’ E 34º N 23º E | 29 |18 | Rannikkoviivat (molemmilla puolilla) 41º 55’ N 15º 08’ E 40º 04’ N 18º 29’ E Kroatian ja Montenegron raja Albanian ja Kreikan raja | 24 | Rannikkoviiva 36º 43’ N 29º E 34º N 29º E 34º N 32º E 35º 47’ N 32º E 35º 47’ N 35º E Turkin ja Syyrian raja | 30 |"  LIITE IISatamavaltion suorittamia alustarkastuksia koskevat menettelyt6.  Aluksen tunnistetiedotSatamavaltion tarkastajan / tarkastajien on:a) varmistettava, että aluksella olevat viralliset asiakirjat ovat voimassa, ottamalla tarvittaessa asianmukaisesti yhteyttä lippujäsenvaltioon tai kansainvälisiin alusrekistereihin;b) teetettävä asiakirjoista tarvittaessa virallinen käännös;c) varmistettava, että aluksen nimi, lippuvaltio ja kaikki ulkoiset tunnusnumerot ja merkinnät (ja aluksen mahdollinen IMO-tunnistenumero) sekä kansainvälinen radiokutsutunnus ovat oikein;d) selvitettävä mahdollisuuksien mukaan, onko alus vaihtanut nimeä ja/tai lippuvaltiota ja jos on, ilmoitettava aiempi nimi / aiemmat nimet ja lippuvaltio(t);e) kirjattava aluksen rekisteröintisatama sekä aluksen omistajan (ja aluksen käyttäjän ja edunsaajaomistajan, jos eri kuin omistaja), edustajan ja päällikön nimi ja osoite, samoin kuin yhtiön yksilöllinen tunnistenumero ja rekisteröity omistaja, jos tiedossa; jaf) kirjattava mahdollisten aiempien omistajien nimet ja osoitteet viideltä viime vuodelta.7.  Lupa / luvatSatamatarkastajan / -tarkastajien on varmistettava, että kalastukseen tai kalojen ja kalastustuotteiden kuljettamiseen myönnetyt luvat ovat yhdenmukaisia 1 kohdan mukaisesti saatujen tietojen kanssa ja tarkistettava lupien voimassaoloaika ja se, mitä alueita, lajeja ja pyydyksiä ne koskevat.8.  Muut asiakirjatSatamavaltion tarkastajan / tarkastajien on tarkasteltava kaikkia asiaa koskevia asiakirjoja, mukaan luettuina sähköisessä muodossa olevat asiakirjat. Asiaa koskevia asiakirjoja voivat olla aluspäiväkirjat, erityisesti kalastuspäiväkirjat, sekä miehistöluettelo, varastointikaaviot ja -piirrokset tai kalaruumien kuvaukset, jos saatavilla. Tällaiset ruumat tai tilat voidaan tarkastaa sen selvittämiseksi, vastaavatko niiden koko ja kokoonpano kyseisiä piirroksia tai kuvauksia ja onko varastointi on toteutettu varastointikaavioiden mukaisesti. Näihin asiakirjoihin on tarvittaessa kuuluttava myös saalisasiakirjoja tai alueellisten kalastuksenhoitojärjestöjen laatimia kauppa-asiakirjoja.9.  Pyydykseta) Satamavaltion tarkastajan / tarkastajien on varmistettava, että aluksella olevat pyydykset ovat luvassa / luvissa asetettujen ehtojen mukaiset. Pyydykset voidaan tarkastaa myös sen selvittämiseksi, ovatko niiden ominaisuudet, kuten silmäkoko / -koot (ja mahdolliset laitteet), verkkojen pituus ja koukkujen koot sovellettavien säännösten mukaisia ja vastaavatko pyydyksen tunnukset kyseiselle alukselle sallittuja tunnuksia.b) Satamavaltion tarkastaja / tarkastajat voi / voivat myös tutkia, onko alukselle varastoitu pyydyksiä siten, etteivät ne ole näkyvillä, ja muulla tavoin laittomia pyydyksiä.10.  Kalat ja kalastustuotteeta) Satamavaltion tarkastajan / tarkastajien on selvitettävä mahdollisimman tarkoin, pyydettiinkö aluksella olevat kalat ja kalastustuotteet sovellettavassa luvassa / sovellettavissa luvissa asetettujen ehtojen mukaisesti. Näin toimiessaan satamavaltion tarkastajan / tarkastajien on tarkasteltava kalastuspäiväkirjaa ja toimitettuja raportteja, tarvittaessa myös VMS-järjestelmän välityksellä toimitettuja raportteja.b) Aluksella olevien määrien ja lajien määrittelemiseksi satamavaltion tarkastaja / tarkastajat voi / voivat tutkia kalat ruumassa tai purkamisen aikana. Näin toimiessaan satamavaltion tarkastaja / tarkastajat voi / voivat avata laatikoita, joihin kalat on esipakattu, ja siirtää kaloja tai laatikoita kalaruumien koskemattomuuden varmistamiseksi.c) Jos alus purkaa saaliitaan, satamavaltion tarkastaja / tarkastajat) voi / voivat tarkastaa puretut lajit ja määrät. Tällöin voidaan tarkastaa tuotetyyppi, elopaino (kalastuspäiväkirjan perusteella määritetyt määrät) ja muuntokerroin, jota on käytetty jalostuspainon muuntamiseen elopainoksi. Satamavaltion tarkastaja / tarkastajat voi / voivat myös tutkia muut aluksella mahdollisesti pidetyt määrät.d) Satamavaltion tarkastaja / tarkastajat voi /voivat tarkastella aluksella olevien saaliiden määrää ja kokoonpanoa, myös otantaa käyttäen.11.  LIS-kalastuksen todentaminenSovelletaan asetuksen (EY) N:o 1005/2008 11 artiklaa.12.  RaporttiTarkastajan on tarkastuksen päätteeksi laadittava ja allekirjoitettava kirjallinen raportti, jonka jäljennös on toimitettava aluksen päällikölle.13.  Satamavaltion suorittamien tarkastusten tuloksetSatamavaltion suorittamien tarkastusten tuloksiin on sisällyttävä vähintään seuraavat tiedot:-  1. Tarkastusta koskevat tiedot-  tarkastusviranomaisen nimi tai muun, viranomaisen nimeämän tahon nimi-  tarkastajan nimi-  tarkastuksen päivämäärä ja paikka-  tarkastussatama (aluksen tarkastuspaikka) ja-  päivämäärä (raportin valmistumispäivä).-  2. Aluksen tunnistetiedot-  aluksen nimi-  alustyyppi-  pyydystyyppi-  ulkoinen tunnistenumero (aluksen kylkinumero) ja IMO-numero (jos saatavilla) tai tarvittaessa muu numero-  kansainvälinen radiokutsutunnus-  MMS I -numero (Maritime Mobile Service Identity -numero), jos saatavilla-  lippuvaltio (valtio, johon alus on rekisteröity)-  aiempi nimi / aiemmat nimet ja lippuvaltio(t), jos on-  kotisatama (aluksen rekisteröintisatama) ja aiemmat kotisatamat-  aluksen omistaja (nimi, osoite, aluksen omistajan yhteystiedot)-  aluksen edunsaajaomistaja, jos eri kuin aluksen omistaja (nimi, osoite,-  yhteystiedot)-  aluksen käytöstä vastaava aluksen käyttäjä, jos eri kuin aluksen omistaja (nimi, osoite, yhteystiedot)-  aluksen edustaja (nimi, osoite, yhteystiedot)-  mahdollisten aiempien omistajien nimet ja osoitteet-  aluksen päällikön ja kalastuksesta vastaavan päällikön nimi, kansalaisuus ja pätevyys merenkulkualalla-  miehistöluettelo-  3. Kalastuslupa (lisenssit/luvat)-  alukselle kalastusta tai kalojen ja kalastustuotteiden kuljetusta varten myönnetty lupa / myönnetyt luvat-  luvan myöntänyt valtio / luvan myöntäneet valtiot-  luvan / lupien ehdot, mukaan luettuina alueet ja voimassaoloaika-  asianomainen alueellinen kalastuksenhoitojärjestö-  luvan / lupien kattamat alueet, soveltamisala ja voimassaoloaika-  sallitun kiintiön, pyyntiponnistuksen tai muun jakamista koskevat yksityiskohtaiset tiedot-  sallitut lajit, sivusaaliit ja pyydykset ja-  jälleenlaivaustietueet ja -asiakirjat (jos on).-  4. Kalastusmatkaa koskevat tiedot-  kyseisen kalastusmatkan alkamisen päivämäärä, kellonaika, alue ja paikka-  käydyt alueet (eri alueille saapuminen ja niiltä poistuminen)-  jälleenlaivaustoimet merellä (päivämäärä, laji, paikka, jälleenlaivattujen kalojen määrä)-  viimeinen käyntisatama ja-  kyseisen kalastusmatkan päättymisen päivämäärä ja kellonaika-  suunniteltu seuraava käyntisatama tarvittaessa.-  5. Saaliita koskevan tarkastuksen tulos-  saaliiden purkamisen aloittaminen ja lopettaminen (kellonajat ja päivämäärä)-  kalalajit-  tuotetyyppi-  elopaino (kalastuspäiväkirjan perusteella määritellyt määrät)-  asianomainen muuntokerroin-  jalostettu paino (puretut määrät lajeittain ja jalostusasteittain)-  elopainoa vastaava luku (puretut määrät vastaavana elopainona; ilmoitetaan tuotepaino kilogrammoina kerrottuna muuntokertoimella) ja-  tarkastettujen kalojen ja kalastustuotteiden suunniteltu määräpaikka-  aluksella mahdollisesti olevien kalojen määrä ja laji.-  6. Pyydystarkastuksen tulokset-  Pyydystyyppejä koskevat yksityiskohtaiset tiedot.-  7. Päätelmät-  Tarkastuksen päätelmät, mukaan luettuna niiden rikkomusten määrittely, joihin uskotaan syyllistytyn, ja viittaus asiaankuuluviin sääntöihin ja toimenpiteisiin. Tällaiset todisteet on liitettävä tarkastusraporttiin.LIITE IIIA) GFCM:n/neuvoa-antavan tieteellisen komitean laivastojakoRyhmät | <6 metriä | 6 -12 metriä | 12 -24 metriä | Yli 24 metriä |1.Pienimuotoista kalastusta harjoittavat monitoimialukset, joissa ei ole moottoria | A |2. Pienimuotoista kalastusta harjoittavat monitoimialukset, joissa on moottori | B | C |3. Troolarit | D | E | F |4. Kurenuotta-alukset | G | H |5. Pitkäsiima-alukset | I |6. Pelagiset troolarit | J |7. Kurenuottaa käyttävät tonnikala-alukset | K |8. Pohjahara-alukset | L |9. Monitoimialukset | M |Laivastonosien kuvausA Pienimuotoista kalastusta harjoittavat monitoimialukset, joissa ei ole moottoria – Kaikki alle 12 metrin pituiset alukset (kokonaispituus), joissa ei ole moottoria (tuuli tai käyttövoima).B Pienimuotoista kalastusta harjoittavat monitoimialukset, joissa on moottori – Kaikki alle 6 metrin pituiset alukset (kokonaispituus), joissa on moottori.C Pienimuotoista kalastusta harjoittavat 6–12 metrin pituiset monitoimialukset, joissa on moottori – Kaikki sellaiset 6–12 metrin pituiset (kokonaispituus) moottorilliset alukset, jotka käyttävät vuoden aikana eri pyydyksiä ilman, että jokin niistä olisi selkeästi hallitsevin tai jotka käyttävät jotain tähän luokitteluun kuulumatonta pyydystä.D Alle 12 metrin pituiset troolarit – Kaikki alle 12 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan pohjatroolaukseen.E 12–24 metrin pituiset troolarit – Kaikki 12–24 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan pohjatroolaukseen.F Yli 24 metrin pituiset troolarit – Kaikki yli 24 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan pohjatroolaukseen.G 6–12 metrin pituiset kurenuotta-alukset – Kaikki 6–12 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan kurenuottakalastukseen.H Yli 12 metrin pituiset kurenuotta-alukset – Kaikki yli 12 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan kurenuottakalastukseen, lukuun ottamatta aluksia, jotka pyytävät tonnikalaa kurenuotalla minä vuodenaikana tahansa.I Yli 6 metrin pituiset pitkäsiima-alukset – Kaikki yli 6 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan pitkäsiimakalastukseen.J Yli 6 metrin pituiset pelagiset troolarit – Kaikki yli 6 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan pelagisella troolilla kalastamiseen.K Kurenuottaa käyttävät tonnikala-alukset – Kaikki alukset, jotka pyytävät tonnikalaa kurenuotalla minkä tahansa pituisen ajan vuoden aikana.L Yli 6 metrin pituiset pohjahara-alukset – Kaikki yli 6 metrin pituiset alukset (kokonaispituus), jotka käyttävät yli 50 prosenttia pyyntiponnistuksestaan pohjaharalla kalastamiseen.M Yli 12 metrin pituiset monitoimialukset – Kaikki sellaiset yli 12 metrin pituiset alukset (kokonaispituus), jotka käyttävät vuoden aikana eri pyydyksiä ilman, että jokin niistä olisi selkeästi hallitsevin tai jotka käyttävät jotain tähän luokitteluun kuulumatonta pyydystä.Huom . Kaikki solut ovat avoinna tiedonkeruulle. Yllä olevassa taulukossa tyhjiksi jätetyt solut merkitsevät, että populaatiot ovat todennäköisesti pienet. Tarvittaessa on kuitenkin suotavaa sulauttaa ”tyhjän solun” tiedot soveltuvimpaan ”siniseen soluun”.B) Pyyntiponnistuksen[15] mittaamista koskeva taulukkoPyydys | Lukumäärä ja mitat | Kapasiteetti | Toimi | Nominaalinen pyyntiponnistus[16] |Pohjahara (nilviäiset) | Suuaukko, suuaukon leveys | GT | Kalastusaika | Harattu pohjan pinta-ala[17] |Trooli (myös kampelakalojen pyynnissä käytettävät pohjaharat) | Troolityyppi (pelaginen, pohjatrooli) GT ja/tai BRT Moottorin teho Silmäkoko Verkon koko (suuaukon leveys) Nopeus | GT | Kalastus- aika | GT x päivät GT x tunnit kW x päivät |Kurenuotta | Verkon pituus ja syvyys GT Valaistusteho Pienten veneiden lukumäärä | GT Verkon pituus ja syvyys | Etsintäaika Lasku | GT x pyydysten laskut16 Verkon pituus x pyydysten laskut |Verkot | Verkkotyyppi (esim. riimuverkko, pystyverkot jne.) Verkon pituus (lainsäädännöllinen) GT Verkon pinta-ala Silmäkoko | Verkon pituus ja syvyys | Kalastusaika | Verkon pituus x päivät Pinta-ala x päivät |Pitkätsiimat | Koukkujen lukumäärä GT Pitkiensiimojen lukumäärä Koukkujen ominaisuudet Syötti | Koukkujen lukumäärä Pitkäsiimapyydysten lukumäärä | Kalastusaika | Koukkujen lukumäärä x tunnit Koukkujen lukumäärä x päivät Pitkäsiimapyydysten lukumäärä x päivät/tunnit |Sulkupyydykset | GT | Sulkupyydysten lukumäärä | Kalastus- aika | Sulkupyydysten lukumäärä x päivät |Kurenuotat/ kalojen yhteenkokoamis-välineet | Yhteenkokoamis-välineiden lukumäärä | Number of FADs | Kalastusmatkojen lukumäärä | Yhteenkokoamis-välineiden lukumäärä x Kalastusmatkojen lukumäärä |C) GFCM:n tehtävä 1 – Toimintayksiköt[pic][1] Asetukset (EY) N:o 43/2009, 40/2008, 41/2007 ja 51/2006.[2] EYVL L 190, 4.7.1998, s. 34.[3] EYVL L 190, 4.7.1998, s. 34.[4] Asetuksen (EY) N:o 43/2009 28–31 artikla, asetuksen (EY) N:o 40/2008 29–31 artikla, asetuksen (EY) N:o 41/2007 26 ja 27 artikla sekä asetuksen (EY) N:o 51/2006 liite III.[5] EUVL L 39, 8.2.2007, s. 6.[6] EYVL L 190, 4.7.1998, s. 34.[7] Neuvoston asetus (EY) N:o 1005/2008, annettu 29 päivänä syyskuuta 2008, EUVL L 286, 29.10.2008, s. 1.[8] EYVL L 184, 17.7.1999, s. 23.[9] EYVL L 358, 31.12.2002, s. 59.[10] Yhteisön kalastuslaivastorekisteristä 30 päivänä joulukuuta 2003 annetun komission asetuksen (EY) N:o 26/2004 liitteessä I olevan määrittelyn mukaisesti.[11] EYVL L 171, 6.7.1994, s. 7–13.[12] EUVL L 36, 8.2.2007, s. 6–30.[13] EUVL L 60, 5.3.2008, s. 1.[14] EUVL L 5, 9.1.2004, s. 25.[15] Viittaa nominaaliseen pyyntiponnistukseen.[16] Tässä olisi viitattava tiettyyn alueeseen (ilmoittaen sen pinta-ala) kalastusintensiteetin arvioimiseksi (pyyntiponnistus • km2) ja pyyntiponnistuksen suhteuttamiseksi hyödynnettyihin kantoihin.[17] Pyyntiponnistusta koskevat toimenpiteet, jotka eivät sisällä ajallisesti määriteltyjä toimia, on määriteltävä jakson perusteella (esim. vuosi).


Avis juridique important

|

51996PC0478

Ehdotus neuvoston asetukseksi (EY) raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta  /* KOM/96/0478 lopull. - CNS 96/0241 */

Virallinen lehti nro C 343 , 15/11/1996 s. 0009

Ehdotus neuvoston asetukseksi (EY) raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta (96/C 343/04) KOM(96) 478 lopull. - 96/0241(CNS)(Komission esittämä 8 päivänä lokakuuta 1996)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 42 ja 43 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,sekä katsoo, ettäasetuksen (ETY) N:o 2075/92 3 artiklan 2 kohdassa säädetään lisätuen myöntämisestä Belgiassa, Saksassa ja Ranskassa viljeltäville flue cured, light air cured ja dark air cured -tupakkalajikkeille; näiden tupakkalajikkeiden tuotantoedellytykset Itävallassa ovat samankaltaiset kuin Saksassa; tämän vuoksi Itävallalle olisi myönnettävä sama lisätuen määrä kuin Saksalle; tämän vuoksi on tarpeen muuttaa asetusta (ETY) N:o 2075/92,ON ANTANUT TÄMÄN ASETUKSEN:Ainoa artikla Lisätään asetuksen (ETY) N:o 2075/92 3 artiklan 2 kohtaan seuraava virke:"Sama lisätuen määrä kuin Saksassa viljeltävälle tupakalle myönnetty määrä myönnetään Itävallassa viljeltävälle tupakalle vuoden 1996 sadosta alkaen."Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.


Avis juridique important

|

52000PC0855

Ehdotus: neuvoston asetus asetusten 136/66/ETY ja (EY) N:o 1638/98 muuttamisesta tukijärjestelmän soveltamisen jatkamisen ja oliiviöljyn laatustrategian osalta  /* KOM/2000/0855 lopull. - CNS 2000/0358 */

Virallinen lehti nro 213 E , 31/07/2001 s. 0001 - 0004

Ehdotus: NEUVOSTON ASETUS asetusten 136/66/ETY ja (EY) N:o 1638/98 muuttamisesta tukijärjestelmän soveltamisen jatkamisen ja oliiviöljyn laatustrategian osalta(komission esittämä)PERUSTELUTTämä ehdotus tehdään neuvoston asetuksen (EY) N:o 1638/98  [1] 3 artiklan 2 kohdan mukaisesti.[1]  EYVL L 210, 28.7.1998, s. 32.1. TaustaaKomissio esitti vuoden 1997 helmikuussa vaihtoehtoja käsittelevän asiakirjan  [2], jossa analysoitiin oliivi- ja oliiviöljyalalla kohdattuja vaikeuksia. Asiakirja käynnisti laajan keskustelun erityisesti Euroopan parlamentissa ja neuvostossa. Siinä todettiin muun muassa, että kysyntä ei mahdollisesti vastaa tuotannon kasvua, että monimutkaisia ja lukuisia tukijärjestelmiä on vaikea valvoa toteutetuista keinoista huolimatta ja että alan tuotantoa koskevissa tilastotiedoissa oli merkittäviä puutteita.[2]  KOM(1997) 57, lopullinen.Tuottajille myönnettävien tukien osalta ehdotettiin kahta päävaihtoehtoa. Ensimmäinen vaihtoehto on parantaa nykyistä järjestelmää, jossa tuotantotukea maksetaan oliiviöljytonnilta. Toisen, radikaalimman vaihtoehdon mukaan otettaisiin käyttöön uusi järjestelmä, joka perustuu oliivipuukohtaiseen tukeen, joka määräytyy asianomaisten alueiden pitkän aikavälin tuotokseen. Joka tapauksessa on tarpeen toteuttaa toimenpiteitä tehottomien ja petosalttiiden mekanismien poistamiseksi sekä tuotannon ja markkinoiden hallinnan parantamiseksi.Ensimmäisen tukivaihtoehdon etuna on, että siinä tuottajia tuetaan tosiasiallisten tulosten perusteella ja kannustetaan oliivialaa tunnetulla mekanismilla. On kuitenkin hankalaa tarkistaa ne oliiviöljymäärät, joille voidaan myöntää tukea öljytonnia kohden. Tärkein syy on, että öljy liikkuu tuotantoon, jalostukseen tai kaupan pitämiseen osallistuvien toimijoiden välillä, ja toimijat liittyvät yhteisön alueiden mukaan eri rakenteisiin tai käyttötarkoituksiin.Toisen vaihtoehdon valvominen ja hallinnoiminen vaikuttaa yksinkertaisemmalta. Lisäksi se edistää ympäristönsuojelua, koska voimaperäisyyteen ei kannusteta. Se auttaisi lieventämään nykyisiä ongelmia, jotka liittyvät kasteluveden liikakäyttöön ja maaperän eroosioon. Sitä vastoin kiinteämääräisen tuen järjestelmä saattaa johtaa viljelmistä luopumiseen erityisesti vähätuottoisina vuosina ja reuna-alueilla, joilla ei ole muita vaihtoehtoja.Maaliskuussa 1998 komissio totesi yksimielisyyden vallitsevan siitä, että uudistuksen tavoitteina voisivat olla markkinoiden dynaaminen tasapaino, tulojen vakaus, laadun puolustaminen ja parantaminen sekä alan organisaatio ja valvonta. Komissio havaitsi kuitenkin, että tuotantotukea koskevista vaihtoehdoista oli eriäviä mielipiteitä. Se korosti tarvetta saada selville tosiasiallisen tuotannon määrä ja tuotantoon olennaisesti liittyvät tekijät, kuten tuotos ja oliivipuiden lukumäärä. Komissio ehdotti  [3] uudistusta koskevan päätöksen lykkäämistä, kunnes käytettävissä olisi parempia tietoja. Samalla se ehdotti toteutettavaksi seuraavina kolmena markkinointivuonna toimenpiteitä, joiden avulla vältetään toimijoille ja yhteisön talousarviolle aiheutuvien suurten vaikeuksien riskit.[3]  KOM(1998) 171, lopullinen.Neuvosto antoi asetuksen (EY) N:o 1638/98, jossa säädetään, että voimassaolevan järjestelmän soveltamista jatketaan markkinointivuosina 1998/99, 1999/2000 ja 2000/01 seuraavin muutoksin:- tosiasiallisesti tuotetusta oliiviöljytonnista maksetaan sama tuki sekä pientuottajille että suurtuottajille,- taattu enimmäismäärä nostetaan 1 350 000 tonnista 1 777 261 tonniin, ja se jaetaan jäsenvaltioille taatuiksi kansallisiksi määriksi. Tuen määrää vähennetään vastaavasti 142,20 eurosta 132,25 euroon 100 kilogrammalta,- osa taatuista kansallisista määristä on mahdollista käyttää tuen myöntämiseksi syötäväksi tarkoitettujen oliivien alalla,- kulutustuki ja julkiset interventio-ostot poistetaan.Lisäksi kyseisessä neuvoston asetuksessa säädetään siirtymäkauden muodostavien markkinointivuosien 1998/99-2000/01 ajaksi seuraavaa:- oliivirekisteriin liittyvät työt suunnataan oliivialan maantieteelliseen tietojärjestelmään, jonka avulla tuottajien ilmoittamat tiedot voidaan sijoittaa ilmakuviin,- yleissääntönä on, että vuoden 2001 marraskuusta lähtien 1. toukokuuta 1998 jälkeen istutetuille ylimääräisille oliivipuille ei voida maksaa tuotantotukea,- tukia ja sisämarkkinoihin liittyviä toimenpiteitä koskevat säännökset kumotaan 1. päivästä marraskuuta 2001. Vuonna 2000 tehdään komission ehdotuksen perusteella päätös markkinointivuodesta 2001/02 sovellettavasta rasva-alan yhteisestä markkinajärjestelystä.Antaessaan asetusta (EY) N:o 1638/98 neuvosto sitoutui komission kanssa asettamaan etusijalle laatustrategiaan liittyvien näkökohtien perusteellisen tutkimuksen. Neuvosto otti myös huomioon komission lausunnot erityisesti tuotantotukea koskevan valvonnan uudelleensuuntaamiseksi ja syötäväksi tarkoitettujen oliivien tilannetta koskevan kertomuksen laatimiseksi.Sen jälkeen, kun neuvosto antoi suostumuksensa heinäkuussa 1998, komissio on kahdessa vuodessa toteuttanut kaikki säädetyt toimenpiteet. Se on- tarkistanut viime vuosien tuotantotilastot, tehnyt tilastoarvion oliivitarhojen pinta-alasta ja puiden lukumäärästä ja laatinut yhteisen menetelmän tuotosten arvioimiseksi,- ohjannut oliivirekisteriin liittyvät työt oliivialaa koskevan maantieteellisen tietojärjestelmän perustamiseen. Järjestelmän perustana ovat uudet viljelyilmoitukset ja ilmakuvien atk-käsittely,- järjestänyt uusien istutusten rekisteröinnin ja määrittänyt ne uudet istutukset, joille hyväksytyissä ohjelmissa voidaan myöntää tarvittaessa tukea 1. marraskuuta 2001 jälkeen,- tarkistanut ja täydentänyt valvontavelvoitteita ja -menettelyjä erityisesti puristamoissa,- määritellyt tuottajajäsenvaltioiden syötäväksi tarkoitetuille oliiveille nykyisellään maksettavan tuen edellytykset ja yksityiskohtaiset säännöt,- määritellyt yksityisen varastoinnin tuen myöntämisen edellytykset ja yksityiskohtaiset säännöt,- järjestänyt laajan kuulemisen ja perusteellisen keskustelun ammattialan järjestöjen ja lukuisten asiantuntijoiden kanssa laatustrategian eri näkökohdista.2. Markkinat ja tukijärjestelmäMarkkinoita ja tukijärjestelmää koskevien tulosten arvioimiseksi ei ole vielä kaikkien seikkojen osalta riittävää etäisyyttä. Ensimmäiset uusista toimenpiteistä otettiin käyttöön markkinointivuodeksi 1998/99, jota koskevat tarkastukset ja tukien maksut ulottuvat lokakuuhun 2000 asti. Vaikka markkinointivuoden 1999/2000 tuotantoa ei ole vielä vahvistettu lopullisesti, toinen asianomainen markkinointivuosi (1999/2000) päättyy lokakuussa 2000, jolloin myös umpeutuu tämän ehdotuksen esittämisen määräaika.Tuotantoa ja tuotantokykyä koskevat arviot on vahvistettava, sillä lopullisia tietoja ei vielä ole. Arviot ovat kokonaisuudessaan varsin täsmällisiä niiden jäsenvaltioiden osalta, joilla on suuri oliivinviljelyala. Muissa tuottajajäsenvaltioissa ja alueellisella tasolla tilastoarvioita ja tarkkoja tietoja on erittäin vähän tietojen moninaisuuden vuoksi.Kunkin tuottajan puiden lukumäärä ja oliivitarhojen pinta-ala saadaan selville vasta, kun oliivialan maantieteellinen tietojärjestelmä on valmis. Tähän mennessä yhtään oliivialan maantieteellistä tietojärjestelmää ei ole saatu valmiiksi, ja osa niistä on vielä alkutekijöissään. Uutta tuotosten arviointimenetelmää on sovellettu vain markkinointivuoteen 1999/2000, eikä sen tuloksista ole vielä tehty yhteenvetoa. Tilastoarviot ovat todennäköisesti kiinnostavia vain suurimpien tuottajajäsenvaltioiden tulosten osalta, sillä alueellisella ja paikallisella tasolla niiden tarkkuus on heikko.Tosiasiallisen tukikelpoisen tuotannon valvonnan osalta uusia, markkinointivuodesta 1998/99 toteutettuja toimenpiteitä koskevat ensimmäiset tulokset osoittavat, että tukikelpoisen tuotannon valvonta on eräissä jäsenvaltioissa huomattava ongelma. Jäsenvaltioiden valvontajärjestelmien puutteista yhteisön talousarviolle aiheutuvat vaikutukset ovat rajalliset taattujen kansallisten määrien vaikutusten vuoksi. Nämä toimintahäiriöt synnyttävät kuitenkin tyytymättömyyttä ja ongelmia, jotka voivat lopulta heijastua markkinoihin ja vaarantaa alaa koskevan yhteisön järjestelmän. Tilintarkastustuomioistuimen erikoiskertomus nro 11/2000  [4] ja ensimmäisten tulosten ja uusia valvontatoimenpiteitä toteutettaessa saatujen kokemusten arviot osoittavat, että komission on syytä tehdä muutoksia ja toteuttaa lisätoimenpiteitä jo markkinointivuodelle 2000/01. Tämä koskee erityisesti seuraamusjärjestelmää, joka on saatava helpommin sovellettavaksi, ja tuen ennakkojärjestelmää rahoituksen takaisinperinnän välttämiseksi.[4]  EYVL C 215, 23.7.2000, s. 1.Tuotettua oliiviöljytonnia kohden maksettavan tuen valvonnan osalta puristamojen seuranta on olennaista. Puristamojen tuloksia on kuitenkin aina verrattava toisaalta asianomaisten tuottajien oliivintuotantokykyyn ja toisaalta niiden toimijoiden oliiviöljyvarastoihin, joille puristamot toimittavat öljyä.Näiden kolmen valvontatyypin (valvonnat puristamojen, oliivitarhojen ja öljyn määräpaikan tasolla) suhteellinen merkitys riippuu asianomaisen puristamon koosta ja vastuusta tuotetun öljyn kaupan pitämisessä. Kaikilla tasoilla on kuitenkin hyvin tärkeää tietää vähintään tuotantoon osallistuvien oliivipuiden lukumäärä. Tarkkoja ja luotettavia tietoja voidaan saada vain oliivialan maantieteellisen tietojärjestelmän kautta.Oliiviöljyn markkinoiden osalta voidaan todeta, että markkinointivuosina 1998/99 ja 1999/2000 tuotanto oli voimakasta, lähes 1 900 000 tonnia (8 prosenttia uutettua oliiviöljyä mukaan luettuna). Espanjassa ja Italiassa sato vaihteli heikosta keskitasoiseen tai sitä parempaan. Vaikka yhteisön tuotannon taso oli pienempi kuin ennätysmarkkinointivuonna 1997/98, se saattaa vielä kasvaa tuotannon tehostamispyrkimysten vuoksi ja uusien istutusten alkaessa tuottaa oliiveja. Menekinedistämispyrkimysten ansiosta kulutus on pysynyt vakaana yhteisössä ja kasvanut voimakkaasti kolmansissa maissa. Tämä on johtanut ennätyssuureen vientituettomaan vientiin.Markkinointivuoden 1997/98 ennätyssadon jälkeen hinnat nousivat tyydyttävälle tasolle. Vuoden 1999 syksyllä ne kuitenkin vähitellen laskivat suunniteltua suuremman tuotannon vuoksi. Markkinointivuoden 1999/2000 lopussa hinnat laskivat markkinointivuoden 1997/98 tasolle, koska Espanjan markkinointivuoden 2000/01 sadosta odotettiin hyvin suurta. Yksityisen varastoinnin tuen myöntämisen määräytymistaso ylittyi kuitenkin vain vähän aikaa, eikä kyseistä tukea tarvittu.Lopullisia tuloksia on ainoastaan markkinointivuodelta 1998/99. Tuolloin 100 kilolta oliiviöljyä maksettavan tuotantotuen yksikkömäärät olivat taattujen kansallisten määrien mekanismin vuoksi ja vähäisestä tuotannosta huolimatta suuremmat kuin kahtena edellisenä markkinointivuonna. Kaikissa jäsenvaltioissa määrät olivat keskimäärin suurimmat kymmeneen markkinointivuoteen, kuivuuden vaivaamia markkinointivuosia 1994/95 ja 1995/96 lukuun ottamatta.Syötäväksi tarkoitettujen oliivien osalta kaikki tuottajajäsenvaltiot päättivät vähitellen myöntää tuotantotukea, joka on vahvistettu jalostettuja syötäviä oliiveja vastaavalle oliiviöljymäärälle. Markkinointivuonna 1998/99 Espanja, Kreikka ja Portugali myönsivät tällaista tukea, mutta sen vaikutusta ei voi vielä arvioida etenkään tuottajien tuloihin ja alan investointeihin kohdistuneiden vaikutusten osalta. Ranska ryhtyi myöntämään kyseistä tukea markkinointivuonna 1999/2000 ja Italia markkinointivuonna 2000/01. Komissio tarvitsee siis pidemmän tarkkailujakson laatiakseen lupaamansa arviointikertomuksen.Edellä esitetyn perusteella tukijärjestelmästä on tehtävä eräitä päätelmiä. Näyttää siltä, että neuvoston vuonna 1998 säätämien toimenpiteiden ansiosta alan tilanne on parantunut, mutta kaikki ongelmat eivät suinkaan ole ratkenneet. Tulevan tukijärjestelmän kaksi vaihtoehtoa ovat yhä ajankohtaisia, mutta vielä ei voida tehdä valintaa täydellisten tietojen perusteella. Tuotettua oliiviöljytonnia kohden maksettava tuki edellyttää tosiasiallisen tuotannon valvontaa, joka ei ole vielä tyydyttävällä tasolla koko yhteisössä. Tuottavan oliivipuun tai oliivitarhan hehtaarien perusteella maksettava kiinteä tuki edellyttää, että kunkin tuottajan asianomaiset puut ja pinta-alat tiedetään. Näitä tietoja ei ole vielä saatavilla.Näyttää sitä, että valittavasta vaihtoehdosta riippumatta oliivialan maantieteellinen tietojärjestelmä on ratkaisevassa asemassa. Sovellettaessa tuotettua oliiviöljytonnia kohden maksettavaa tukea oliivialan maantieteellinen tietojärjestelmä on täydentävä ja vähintäänkin hyödyllinen valvontaväline, ja kiinteää tukea sovellettaessa se on välttämätön. Myös 1. päivän toukokuuta 1998 jälkeen tehtyjen istutusten, joille on jo päätetty olla myöntämättä tukea, tehokas valvonta edellyttää maantieteellistä tietojärjestelmää.Tämän vuoksi komissio katsoo markkinoiden ja tukijärjestelmän osalta, että valvontaa on edelleen parannettava, vuodesta 1998 lähtien toteutettuja tutkimuksia on jatkettava ja alaa koskevia arvioita on täydennettävä sitä mukaan kun uusia tietoja ja tuloksia saadaan. Näin voidaan tukijärjestelmän vaihtoehtojen etuja punnita valvontaa olennaisesti parantavien uusien realististen, välittömien ja todellisten säännösten mahdollisuuksien perusteella. Tämän ansiosta oliivinviljelyn ympäristövaikutuksia voidaan käsitellä perusteellisesti.Komissio ehdottaa neuvostolle, että nykyisen järjestelmän soveltamista jatketaan vielä kahdella markkinointivuodella. Tuet ja sisämarkkinatoimenpiteet kumottaisiin 1. päivän marraskuuta 2001 sijasta 1. päivänä marraskuuta 2003. Neuvoston on tehtävä vuonna 2002 komission ehdotuksesta päätös rasva-alalla 1. päivästä marraskuuta 2003 sovellettavasta yhteisestä markkinajärjestelystä.Komissio ei ennakoi tulevaa tukijärjestelmää, mutta ehdottaa lisäksi, että neuvosto säätäisi jo nyt, että tulevaa järjestelmää on valvottava toimintakykyisellä oliivialan maantieteellisellä tietojärjestelmällä. Näin 1. päivästä marraskuuta 2003 alkaen tukea myönnettäisiin vain sellaisille oliivipuille tai sellaisista oliivitarhoista tuleville oliiviöljyille, jotka on kirjattu valmiiksi todettuun oliivialan maantieteelliseen tietojärjestelmään.3. LaatustrategiaOliiviöljyn laatustrategian osalta tehtyjen töiden ansiosta on voitu selventää lukuisia osatekijöitä ja ongelmia, joita esiintyy usein toisiinsa liittyvinä oliivien ja öljyjen tuotannon sekä kaupan pidettävien tuotteiden valmistuksen ja esittelyn tasolla. Ongelmat liittyvät oliiviöljyjen luokitteluun, päällysmerkintöjä koskeviin sääntöihin, valvontaan ja laadunparannustoimien järjestämiseen. Nämä kysymykset on käsitettävä laajassa merkityksessä myös ympäristönäkökohtien kannalta. Nämä vaikeudet häiritsevät markkinatilannetta, sillä eri oliiviöljyluokkien hintahaarukka on hyvin laaja eikä useinkaan vastaa kuluttajien laatuodotuksia.Toteutettavat toimenpiteet riippuvat suuresti valittavasta tukijärjestelmästä, ja niihin liittyy usein teknisiä erityisnäkökohtia. Ne on nähtävä osana monivuotista strategiaa ja ohjelmatyötä, koska päätökset ja tulokset ovat usein riippuvaisia toisistaan erityisesti varastojen myynnin ja vanhojen vaatimusten mukaisen maatalouden raaka-aineita jalostavan teollisuuden mukautusten tai alan organisaatioiden, tekniikoiden ja tutkimuksen kehityksen mukaan. Ne edellyttävät neuvoston ja komission vahvistamaa sääntelyä, kuten myös toimenpiteitä ja toimia kansainvälisen oliiviöljyneuvoston, tutkimuselinten ja alan toimijaorganisaatioiden tasolla.Koko strategian johdonmukaisuuden varmistavia yleisiä suuntaviivoja on pohdittava perusteellisesti ja kokonaisuudessaan. Komissio toimittaakin yhdessä tämän neuvoston asetusehdotuksen kanssa neuvostolle ja Euroopan parlamentille kertomuksen oliiviöljyn laatustrategiasta. Kertomuksessa esitetään alaa koskevien arviointien tulokset ja ehdotetut suuntaviivat eri päätöksenteko- ja toimintatasoilla. Neuvoston sääntelyn osalta ehdotetut säännökset koskevat oliiviöljyjen luokittelua ja toimijoiden järjestäytymistä ja toimintaa.Oliiviöljyjen luokittelu vahvistetaan asetuksen 136/66/ETY liitteessä "Asetuksen 35 artiklassa tarkoitetut oliiviöljyjen ja jäteoliiviöljyjen nimitykset ja määritelmät". Laatustrategiaa käsittelevässä kertomuksessa esitetyissä suuntaviivoissa ehdotetaan luokittelun muuttamista kahden pääseikan ja muutamien teknisempien seikkojen osalta.Toinen pääseikoista liittyy tekniseen kehitykseen, jonka ansiosta voidaan valmistaa yhä enemmän oliiviöljyä, jonka happopitoisuus on vähäinen. Sen vuoksi neitsytoliiviöljyjä ja ekstra-neitsytoliiviöljyjä, joiden happopitoisuus on alle 2°, oli aiemmin alle 50 prosenttia oliiveista suoraan saaduista öljyistä, kun niitä nyt on lähes 70 prosenttia tuotannosta. Alhainen happopitoisuus ei ole absoluuttinen laatuperuste, mutta tietyn oliiviöljyluokan tai oliivilajikkeen osalta se on laadun osoitus markkinoilla. Kehityksen huomioon ottamiseksi ehdotetaan, että eri oliiviöljyluokkien ja uutettujen oliiviöljyjen luokkien happopitoisuutta rajoitetaan.Toinen pääseikoista liittyy nykyiseen yleisnimitysten käyttöön erityisiä oliiviöljyluokkia kuvattaessa. Tärkein tähän liittyvä ongelma on pakollinen nimitys "oliiviöljy", jota käytetään puhdistettujen oliiviöljyjen ja eräiden neitsytoliiviöljyjen sekoituksista. Epäselvä tilanne ohjaa kuluttajat valitsemaan tällaisen oliiviöljyn neitsytoliiviöljyjen sijasta. Kyseinen öljyluokka olisi määriteltävä asianmukaisesti, vähättelemättä sen erityisesti ravintoarvoon liittyviä ansioita. Lisäksi nykyinen nimitys "neitsytoliiviöljy" kuvaa yhtä luokkaa, joka on pakko pitää kaupan tällä nimityksellä, sekä suoraan oliiveista saatujen oliiviöljyjen koko luokkaa. Tätä kokonaisuutta ehdotetaan kuvattavaksi sääntelyssä ja tukkukaupassa nimityksellä "jalostamattomat oliiviöljyt". Tämä ei muuttaisi kuluttajan kannalta mitään.Muita oliiviöljyjen luokittelua koskevia ehdotuksia ovat sellaisten apuaineiden käytön kieltäminen öljyn uuttamisessa, joiden vaikutus on kemiallinen tai biokemiallinen, sekä jalostamattomien uutettujen oliiviöljyjen luokan laajentaminen koskemaan eräitä mekaanisesti oliiveista saatuja öljyjä.Jotta toimijoita kannustettaisiin järjestäytymään toimitettavien tuotteiden laadun parantamiseksi ja takaamiseksi, ehdotetaan, että yhteisö osallistuu hyväksyttyjen organisaatioiden esittämien toimintaohjelmien rahoitukseen. EMOTR:sta suoritetut maksut kirjataan tuottajille säädettyihin tukiin tuottajajäsenvaltioiden valitsemien vaihtoehtojen mukaan. Ne koskevat paitsi oliiviöljyn laadun parantamista, varmentamista ja puolustamista myös osaa oliiviöljyalan hallinnointiin ja markkinoihin liittyvistä tuottajaorganisaatioiden mahdollisista toimista.Määräajat tämän säännöksen soveltamista koskevien yksityiskohtaisten sääntöjen laatimiselle - erityisesti toimijaorganisaatioiden hyväksymisedellytysten ja ehdotettujen toimien tukikelpoisuuden edellytysten osalta - on lisättävä niihin määräaikoihin, jotka vahvistetaan toimijoiden järjestäytymiselle ja ohjelmien laatimiselle, jotta jäsenvaltiot voivat arvioida ja valita tarjoukset. Kyseisen säännöksen periaatteista tehtävän päätöksen ja ensimmäisten toimien konkreettisen toteuttamisen välillä tarvittava aika on kaksi vuotta.Tämän vuoksi komissio ehdottaa, että laatustrategian osalta neuvosto päättää jo nyt oliiviöljyjen ja uutettujen oliiviöljyjen luokitteluun tarvittavista muutoksista sekä toimintaohjelmia toteuttavien toimijaorganisaatioiden kannustusjärjestelmästä. Nämä neuvoston tekemät päätökset ovat esivalmistelua komission yksityiskohtaisempien sääntöjen laatimista ja koko alaa koskevien yhdennettyjen toimenpiteiden tai toimien käynnistämistä varten. Ne ovat kuitenkin täysin toimintakykyisiä vasta kahden vuoden kuluttua. Neuvoston olisi jo nyt sallittava jäsenvaltioiden varata ainakin osittain toimijaorganisaatioiden toimiin osa rahoituksesta, joka on tarkoitettu 1. päivästä marraskuuta 2003 alkaen tarvittaessa sovellettavia tukia varten.Kaikki ehdotetut toimenpiteet koskevat varainhoitovuosien 2003 ja 2004 talousarvioita eivätkä aiheuta lisämenoja. Ne liittyvät yleistavoitteeseen, joka on yhteisen maatalouspolitiikan yhdenmukainen soveltaminen, ja kuuluvat yhteisön yksinomaiseen toimivaltaan. Niillä muutetaan neuvoston asetusta, minkä vuoksi tarvitaan neuvoston asetus.2000/0358 (CNS)Ehdotus: NEUVOSTON ASETUS asetusten 136/66/ETY ja (EY) N:o 1638/98 muuttamisesta tukijärjestelmän  soveltamisen jatkamisen ja oliiviöljyn laatustrategian osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [5],[5]  EYVL C, s.ottaa huomioon Euroopan parlamentin lausunnon  [6],[6]  EYVL C, s.ottaa huomioon talous- ja sosiaalikomitean lausunnon  [7],[7]  EYVL C, s.ottaa huomioon alueiden komitean lausunnon  [8],[8]  EYVL C, s.sekä katsoo seuraavaa:(1) Rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetussa neuvoston asetuksessa (EY) N:o 1638/98  [9] säädetään markkinointivuosina 1998/99, 1999/2000 ja 2000/01 sovellettavista toimenpiteistä. Komission pitäisi voida näiden kolmen markkinointivuoden aikana kerätä ja arvioida tiedot, joita tarvitaan edellä mainitun yhteisen markkinajärjestelyn uudistusta koskevan, neuvostolle esitettävän ehdotuksen laatimiseksi markkinointivuonna 2000. Kyseisessä asetuksessa käyttöön otettujen toimenpiteiden avulla yhteistä markkinajärjestelyä on voitu parantaa, mutta ensimmäisiltä kahdelta markkinointivuodelta saadut tiedot ja kokemukset eivät ole täydellisiä eivätkä riittäviä, jotta komissio voisi tehdä perusteelliset ja lopulliset päätelmät rasva-alan yhteisestä markkinajärjestelystä, joka otetaan käyttöön 1 päivästä marraskuuta 2001.[9]  EYVL L 210, 28.7.1998, s. 32.(2) Jotta saataisiin markkinointivuodesta 1998/99 toteutettujen toimenpiteiden kaikki tulokset ja jotta alaa koskevia tietoja ja arvioita voitaisiin syventää, on välttämätöntä jatkaa nykyisten säännösten ja etenkin rasva-alan yhteisestä markkinajärjestelystä 22 päivänä syyskuuta 1966 annetun asetuksen 136/66/ETY  [10] säännösten soveltamista markkinointivuoden 2002/03 loppuun.[10]  EYVL 172, 30.9.1966, s. 3025/66. Asetus sellaisena kuin se on viimeksi muutettuna asetuksella (EY) N:o 2702/1999 (EYVL L 327, 21.12.1999, s. 7.)(3) Tuottajille myönnettävän tuen valvontajärjestelmä riippuu suuresti asetuksessa (EY) N:o 1638/98 tarkoitetusta maantieteellisestä tietojärjestelmästä ja sen moitteettomasta toiminnasta. Maantieteellinen tietojärjestelmä on välttämätön tarkasteltaessa eräitä tulevaisuutta koskevia vaihtoehtoja ja vähintäänkin hyödyllinen tarkasteltaessa muita vaihtoehtoja. Olisi syytä täsmentää jo nyt, että olipa uusi tukijärjestelmä millainen tahansa, se koskee tarvittaessa 1 päivästä marraskuuta 2003 ainoastaan valmiiksi todettuun maantieteelliseen tietojärjestelmään kirjattuja oliivipuita.(4) Oliiviöljymarkkinoiden kehitys osoittaa, että laajassa merkityksessä käsitetty, ympäristönäkökohdat sisältävä tuotteen laadunparantamisstrategia on välttämätön. Siihen on sisällyttävä erityisesti kannustimia asianomaisten toimijoiden järjestäytymiselle ja toiminnalle sekä oliiviöljyjen ja uutettujen oliiviöljyjen luokittelun muutoksia.(5) Alan moitteettoman toiminnan varmistamiseksi on säädettävä järjestelmästä, jossa hyväksyttyjä toimijaorganisaatioita kannustetaan toteuttamaan parannusohjelmia, laatimaan laatutodistuksia sekä parantamaan oliiviöljyalan hallintoa ja markkinoita. Tällaisen järjestelmän eräitä näkökohtia koskevien yksityiskohtaisten sääntöjen laatimiseksi, asianomaisten organisaatioiden ja ohjelmien perustamiseksi, niiden arvioimiseksi sekä jäsenvaltion niille antaman hyväksynnän antamiseksi tarvittaneen aikaa noin kaksi vuotta. Tämän vuoksi olisi säädettävä jo nyt 1 päivästä marraskuuta 2003 sovellettavaksi kaavaillun järjestelmän perusteista, jotta konkreettisia toimia voidaan toteuttaa mahdollisimman pian.(6) Oliiviöljyjen ja uutettujen oliiviöljyjen nimitykset ja määritelmät ovat joskus epätyydyttäviä ja voivat aiheuttaa sekaannusta kuluttajien ja alan toimijoiden keskuudessa. On syytä välttää niiden markkinoita häiritsevää vaikutusta ja vahvistaa uudet nimitykset ja määritelmät, joilla korvataan asetuksen 136/66/ETY liite.(7) Asetuksen 136/66/ETY liitteessä olevassa 1 kohdassa tarkoitettu nimitys "neitsytoliiviöljy" koskee kaikkia öljyjä, jotka on saatu suoraan oliivipuun hedelmästä, sekä kyseisen 1 kohdan b alakohdassa kuvattua luokkaa. Sekaannusten välttämiseksi on aiheellista antaa kaikille kyseisessä 1 kohdassa tarkoitetuille luokille nimitys "jalostamaton oliiviöljy" ja varata nimitys "neitsytoliiviöljy" nykyisin b alakohdassa tarkoitetulle öljylle. Koska nimitystä "jalostamaton oliiviöljy" ei käytetä vähittäiskaupassa, muutoksella ei ole vaikutusta kuluttajan kannalta(8) Jalostamattomien oliiviöljyjen luonnollisten ominaisuuksien säilyttämiseksi olisi kiellettävä sellaisten apuaineiden käyttö, joilla on kemiallinen tai biokemiallinen vaikutus.(9) Tuottajien ja puristamojen kehityksen ansiosta neitsytoliiviöljy- ja ekstra-neitsytoliiviöljyluokkiin kuuluvien öljyjen määrä on lisääntynyt, kun taas yleisen kauppalaadun oliiviöljyluokkaan ja oliivilamppuöljyluokkaan kuuluvien öljyjen määrä on vähentynyt. Jotta jalostamattomien oliiviöljyjen luokittelussa otettaisiin huomioon markkinoiden kehitys ja jotta kuluttajille olisi tästä luokittelusta hyötyä, on asianmukaista vähentää ekstra-neitsytoliiviöljyn enimmäishappopitoisuutta sekä poistaa yleisen kauppalaadun neitsytoliiviöljyluokka liittämällä se oliivilamppuöljyn luokkaan(10) Yleisnimitystä "oliiviöljy" käytetään nykyään asetuksen 136/66/ETY liitteessä olevassa 3 kohdassa tarkoitetusta luokasta eli öljystä, joka on valmistettu sekoittamalla puhdistettua oliiviöljyä ja neitsytoliiviöljyjä, ei kuitenkaan oliivilamppuöljyä. Tämä aiheuttaa sekaannusta, joka voi johtaa kuluttajaa harhaan ja häiritä markkinoita. Tämän vuoksi sekoittaminen olisi määriteltävä ilman, että tämän luokan arvoa alennetaan, sillä huomattava osa markkinoita arvostaa tällaisen öljyn laatua.(11) Jalostusteollisuuden kehittymisen ansiosta puhdistettujen oliiviöljyjen määritelmää voidaan mukauttaa ja alentaa suurinta sallittua happopitoisuutta.(12) Jalostamattoman uutetun oliiviöljyn määritelmään on sisällyttävä mekaanisesti saatavat öljyt, jotka vastaavat oliivilamppuöljyä - tiettyjä määriteltyjä ominaisuuksia lukuun ottamatta - sillä kyseisillä öljyillä on jalostamattoman uutetun oliiviöljyn tyypilliset ominaisuudet.(13) Jotta ala voisi mukautua uusiin säännöksiin, on syytä säätää kahden vuoden määräajasta ennen uusien nimitysten ja määritelmien pakollisen soveltamisen aloittamista,(14) Koska asetuksen 136/66/ETY täytäntöönpanon edellyttämät toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY  [11] 2 artiklassa tarkoitettuja hallintotoimenpiteitä, ne olisi hyväksyttävä kyseisen päätöksen 4 artiklassa säädetyn hallintomenettelyn mukaisesti,[11]  EYVL L 184, 17.7.1999, s. 23.ON ANTANUT TÄMÄN ASETUKSEN:1 artiklaMuutetaan asetus 136/66/ETY seuraavasti:1) Korvataan 4 artiklan 2 kohdassa ilmaisu "markkinointivuosiksi 1998/99-2000/01" ilmaisulla "markkinointivuosiksi 1998/99-2002/03".2) Muutetaan 5 artikla seuraavasti:a) Korvataan 2 kohdassa ilmaisu "markkinointivuosiksi 1998/99-2000/01" ilmaisulla "markkinointivuosiksi 1998/99-2002/03";b) Korvataan 9 kohdan toisessa alakohdassa ilmaisu "markkinointivuosina 1998/99-2000/01" ilmaisulla "markkinointivuosina 1998/99-2002/03".3) Korvataan 20 d artiklan 1 kohdan toisessa alakohdassa ilmaisu "markkinointivuosina 1998/99-2000/01" ilmaisulla "markkinointivuosina 1998/99-2002/03".4) Poistetaan 37 artikla.5) Korvataan 38 artikla seuraavasti:« 38 artikla1. Komissiota avustaa jäsenvaltioiden edustajista muodostuva rasva-alan hallintokomitea, jonka puheenjohtajana toimii komission edustaja.2. Viitattaessa tähän kohtaan sovelletaan päätöksen 1999/468/EY 4 artiklassa säädettyä hallintomenettelyä ja otetaan huomioon mainitun päätöksen 7 artiklan 3 kohta.3. Päätöksen 1999/468/EY 4 artiklan 3 kohdassa tarkoitettu ajanjakso on yksi kuukausi."6) Korvataan liite tämän asetuksen liitteellä.2 artiklaMuutetaan asetus (EY) N:o 1638/98 seuraavasti:1) Muutetaan 2 artikla seuraavasti:a) Korvataan 1 kohdan ensimmäisessä alakohdassa ilmaisu "markkinointivuosina 1998/99-2000/01" ilmaisulla "markkinointivuosina 1998/99-2002/03";b) Korvataan 2 kohdan toisessa alakohdassa ilmaisu "kunakin markkinointivuonna 1998/99-2000/01" ilmaisulla "kunakin markkinointivuonna 1998/99-2002/03" jac) Korvataan 4 kohdassa ilmaisu "markkinointivuosiksi 1998/99-2000/01" ilmaisulla "markkinointivuosiksi 1998/99-2002/03".2) Lisätään 2a artikla seuraavasti:"2a artiklaSellaiset oliivipuut ja vastaavat alat, joita ei ole kirjattu tämän asetuksen 2 artiklan mukaisesti käyttöön otettuun maantieteelliseen tietojärjestelmään, tai niistä saatu oliiviöljytuotanto eivät voi olla perusteena oliivin tuottajille tarkoitetulle oliivintuotantotuelle osana 1 päivänä marraskuuta 2003 voimaan tulevaa rasva-alan yhteistä markkinajärjestelyä."3) Korvataan 3 artiklan 2 kohdassa ilmaisu "vuoden 2000" ilmaisulla "vuoden 2002" ja ilmaisu "1 päivästä marraskuuta 2001" ilmaisulla "1 päivästä marraskuuta 2003".4) Lisätään 4a artikla seuraavasti:"4a artikla1. Oliiviöljyn tuottajajäsenvaltiot voivat 1 päivänä marraskuuta 2003 voimaan tulevan rasva-alan yhteisen markkinajärjestelyn yhteydessä varata tietyissä komission päätöksen 1999/468/EY 4 artiklassa säädettyä hallintomenettelyä noudattaen vahvistamissa rajoissa osan tuista - joista on tarvittaessa säädetty oliiviöljyn tuottajille - rahoittaakseen toimintaohjelmia, joita hyväksytyt toimijaorganisaatiot tai niiden liitot ovat laatineet seuraavilla aloilla:a) oliiviöljyalan ja -markkinoiden hallinnointi;b) tuotannon laadun ja ympäristövaikutusten parantaminen;c) oliiviöljyn laadun varmentaminen ja puolustaminen.2. Yhteisön rahoituksen enimmäisosuus 1 kohdassa tarkoitetuista toimista on vahvistetuissa rajoissa yhtä suuri kuin asianomaisen jäsenvaltion varaama osa tuista. Kyseisen rahoituksen enimmäisosuus ohjelmien tukikelpoisista menoista on 100 prosenttia a alakohdassa tarkoitetulla alla, 75 prosenttia b alakohdassa tarkoitetulla alalla ja 50 prosenttia c alakohdassa tarkoitetulla alalla.   Loppurahoituksesta vastaa asianomainen jäsenvaltio siten, että huomioon otetaan toimijoiden rahoitusosuus, joka on pakollinen 1 kohdan b ja c alakohdassa tarkoitettujen alojen ohjelmissa, ja vähintään 25 prosenttia c alakohdassa tarkoitetun alan ohjelmissa.3. Komissio vahvistaa asetuksen 136/66/ETY 38 artiklassa säädettyä menettelyä noudattaen:a) toimijaorganisaatioiden ja niiden liittojen hyväksymisedellytykset;b) tukikelpoisten ohjelmien toimintatyypit 1 kohdassa tarkoitetuilla kolmella alalla;c) ohjelmien hyväksymiseen jäsenvaltioissa liittyvät menettelyt;d) valvontaa ja seuraamuksia koskevat toimenpiteet;e) muut yksityiskohtaiset säännöt, jotka ovat tarpeen kyseisten ohjelmien nopeaksi täytäntöönpanemiseksi 1 päivästä marraskuuta 2003 alkaen."5) Korvataan 5 artiklan ensimmäisessä kohdassa ilmaisu "1 päivästä marraskuuta 2001" ilmaisulla "1 päivästä marraskuuta 2003".3 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä marraskuuta 2001. Kuitenkin 1 artiklan 6 kohtaa sovelletaan 1 päivästä marraskuuta 2003.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa..Tehty BrysselissäNeuvoston puolestaPuheenjohtajaLIITE  « LIITE  35 ARTIKLASSA TARKOITETUT OLIIVIÖLJYJEN JA   UUTETTUJEN OLIIVIÖLJYJEN NIMITYKSET JA MÄÄRITELMÄT1. Jalostamattomat oliiviöljytÖljyt, jotka on saatu oliivipuun hedelmistä ainoastaan mekaanisia tai muita fysikaalisia valmistusmenetelmiä käyttäen sellaisissa olosuhteissa, jotka eivät johda öljyn laadun heikkenemiseen, ja joita ei ole käsitelty muuten kuin pesemällä, dekantoimalla, sentrifugoimalla tai suodattamalla, mutta ei kuitenkaan öljyt, jotka on valmistettu liuottimilla uuttamalla; käyttämällä apuainetta, jolla on kemiallista tai biokemiallista vaikutusta; tai uudelleen esteröimällä, tai oliiviöljyn ja muiden öljyjen keskinäiset seokset.Jalostamattomista oliiviöljyistä käytetään yksinomaan seuraavia luokkia ja nimityksiä:a) ekstra-neitsytoliiviöljyt:   jalostamaton oliiviöljy, jonka vapaiden rasvahappojen pitoisuus öljyhappona ilmaistuna saa olla enintään 0,8 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.b) neitsytoliiviöljyt:   jalostamaton oliiviöljy, jonka vapaiden rasvahappojen pitoisuus öljyhappona ilmaistuna saa olla enintään 2 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.c) oliivilamppuöljyt:   jalostamaton oliiviöljy, jonka vapaiden rasvahappojen pitoisuus öljyhappona ilmaistuna on enemmän kuin 2 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.2. Puhdistettu oliiviöljyJalostamatonta oliiviöljyä puhdistamalla saatu oliiviöljy, jonka vapaiden rasvahappojen pitoisuus öljyhappona ilmaistuna saa olla enintään 0,3 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.3. StandardioliiviöljyPuhdistettua oliiviöljyä ja jalostamatonta oliiviöljyä, ei kuitenkaan oliivilamppuöljyä, sekoittamalla saatu oliiviöljy, jonka vapaiden rasvahappojen pitoisuus öljyhappona ilmaistuna saa olla enintään 1 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.4. Jalostamaton uutettu oliiviöljyÖljy, joka on valmistettu liuottimilla uuttamalla oliivirouhetta tai öljy, joka tiettyjä ominaisuuksia lukuun ottamatta vastaa oliivilamppuöljyä; ei kuitenkaan öljyt, jotka on valmistettu uudelleen esteröimällä tai sekoittamalla muita öljyjä ja joiden muut ominaisuudet ovat kyseiselle luokalle säädettyjen ominaisuuksien mukaiset.5. Puhdistettu uutettu oliiviöljy:Jalostamatonta uutettua oliiviöljyä puhdistamalla saatu öljy, jonka vapaiden rasvahappojen pitoisuus öljyhappona ilmaistuna saa olla enintään 0,3 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.6. Uutettu oliiviöljyPuhdistettua uutettua oliiviöljyä ja jalostamatonta oliiviöljyä, ei kuitenkaan oliivilamppuöljyä, sekoittamalla saatu oliiviöljy, jonka vapaiden rasvahappojen pitoisuus öljyhappona ilmaistuna saa olla enintään 1 g / 100 g ja jonka muut ominaisuudet ovat kyseiselle luokalle säädettyjen ominaisuuksien mukaiset.">TAULUKON PAIKKA>


title: Ehdotus neuvoston asetukseki (EY) tiettyjen kalakantojen ja kalakantaryhmien osalta vuodeksi 1997 vahvistettavista suurimmista sallituista saaliista ja niiden pyyntiä koskevista tietyistä edellytyksistä annetun neuvoston asetuksen (EY) N:o 390/97 muuttamisesta kolmannen kerran

text:
                  EUROOPAN YHTEISÖJEN KOMISSIO
                                                   Bryssel, 19.09.1997
                                                   KOM(97) 458 lopull.
                                      Ehdotus
Neuvoston asetus (EY) N:o        annettu viidennen kerran tiettyjen kalakantojen ja
 kalakantaryhmien osalta vuodeksi 1997 vahvistettavista suurimmista sallituista
 saaliista ja niiden pyyntiä koskevista tietyistä edellytyksistä annetun neuvoston
            asetuksen (EY) N:o 390/97 muuttamisesta kolmannen kerran
                                (komission esittämä)
 ---pagebreak---  ---pagebreak---                                              PERUSTELUT
Tämän      ehdotuksen          tavoitteena    on vahvistaa tiettyjä             kalakantoja     koskevat
kalastusmahdollisuudet            ja      jakaa      ne       oikeudenmukaisesti          jäsenvaltioille.
Kalastusmahdollisuuksien vahvistaminen ja jakaminen kuuluvat yksinomaan yhteisön
toimivaltaan ja perustuvat yhteisön kalastus- ja vesiviljelyjärjestelmän perustamisesta 20
päivänä joulukuuta 1992 annetun neuvoston asetuksen (ETY) N:o 3760/921 8 artiklan 4
kohdassa säädeltyihin velvollisuuksiin.
Yhteisön ja Norjan käymien keskinäisiä kalastusoikeuksia koskevien kahdenvälisten
neuvottelujen perusteella sekä TAC että yhteisön • Pohjanmeren punakampelakiintiötä on
korotettu.
 Fämän ehdotuksen tarkoituksena on huolehtia tästä asiasta muuttamalla neuvoston asetusta
(EY) N:o 390/972.
        EYVLN:OL389,31.I2.I992,S. 1
        EY VL N:o L 66, 6.3.1997, s. 1 .Asetus kuten muutettu Asetuksella (EY) N:o xxx/97 (EYVL N:o L
        xxx, xxxx. 1997, s. x)
                                                       2.
 ---pagebreak---                                               Ehdotus
 Neuvoston asetus (EY) N:o              annettu viidennen kerran tiettyjen kalakantojen ja
   kalakantaryhmien osalta vuodeksi 1997 vahvistettavista suurimmista sallituista
    saaliista ja niiden pyyntiä koskevista tietyistä edellytyksistä annetun neuvoston
               asetuksen (EY) N^o 390/97 muuttamisesta kolmannen kerran
 EUROOPAN UNIONIN NEUVOSTO, joka
 Ottaa huomioon Euroopan yhteisön perustamissopimuksen,
 Ottaa huomioon yhteisön kalastus- ja vesiviljelyjärjestelmän perustamisesta 20 päivänä
joulukuuta 1992 annetun neuvoston asetuksen (ETY) N:o 3760/921, sellaisena kuin se on
viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 8
artiklana kohdan,
Ottaa huomioon komission ehdotuksen,
Sekä katsoo, että
Asetuksen (ETY) N:o 3760/92 8 artiklan 4 kohdan mukaisesti neuvoston tehtävänä on
vahvistaa kutakin kalastusta tai kalastu&ryhmää koskevat suurimmat sallitut saaliit (TACit),
Asetuksessa (EY) N:o 390/972 vahvistetaan tiettyjen kalakantojen tai kalakantaryhmien
osalta TACit vuodeksi 1997 sekä pyyntiä koskevat tietyt edellytykset,,
 Yhteisön ja Norjan käymien keskinäisiä kalastusoikeuksia koskevien kahdenvälisten
 neuvottelujen perusteella sekä TAC että yhteisön Pohjanmeren punakampelakiintiötä on
 korotettu, ja
         EYVI. N:o L 389, 31.12.1992, s. I
         EYVL N:o L 66, 6.3.1997, s. 1 ,Asetus kuten muutettu Asetuksella (EY) N:o xxx/97 (EYVL N:o
         l.xxx, xxxx. 1997, s. x
 ---pagebreak--- Neuvoston asetus (EY) N:o 390/97 on tämän vuoksi muutettava vastaavasti,
ON ANTANUT TÄMÄN ASETUKSEN:
                                          1 artikla
Korvataan tämän asetuksen liitteellä asetuksen (EY) N:o 390/97 liitteen vastaavat kohdat.
                                          2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan
yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa
jäsenvaltioissa.
Tehty Brysselissä
                                                            Neuvoston puolesta
                                                            Puheenjohtaja
                                                4-
 ---pagebreak---                                                         LIITE
Laji:             Punakampela           Alue: lia (1), IV
                  Pleuronectes platessa
België / Belgique       5360            (1)   Yhteisön vedet
Danmark                17430            (2)    Joista enintään 40000 tonnia voidaan pyytää Norjan suvereniteettiin tai lainkäyttövaltaan
Deutschland             5030                   Kuuluvilta vesialueitta.
Ellada
Espatta
France                  1010
Ireland
Italia
Luxembourg
Nederland              33500
Osterreich
Portugal
Submi/Finland
Sverige
United Kingdom         24800
EC                     87130 (2)
TAC                    91000
 ---pagebreak---  ---pagebreak---                                                                 ISSN 1024-4492
                                                     KOM(97) 458 lopullinen
                                                ASIAKIRJAT
FI                                                          03 08 02     14
                                        Luettelonumero : CB-C0-97-472-FI-C
                                                          ISBN 92-78-24659-X
Furoopan yhteisöjen virallisten julkaisujen toimisto
L-2985 Luxemburg
                                                   (o